Εμμανουήλ Κριαράς, Προϋποθέσεις για σωστή γλωσσική χρήση\nwings · 22 · 27644\non: 27 Aug, 2006, 15:03:09\nΉταν Απρίλιος του 2000 (15-16/04/2000) όταν η Ένωση Συντακτών Ημερησίων Εφημερίδων Αθηνών (η γνωστή μας ΕΣΗΕΑ) οργάνωσε ένα συνέδριο με θέμα «Δημοσιογραφία & Γλώσσα».\nΤο Μορφωτικό Ίδρυμα της ΕΣΗΕΑ εξέδωσε τα πρακτικά του συνεδρίου αυτού (Αθήνα, 2001) σε έναν εξαιρετικά επιμελημένο τόμο με τίτλο Δημοσιογραφία και γλώσσα. Προλογίζουν οι καθηγητές του Αριστοτέλειου Πανεπιστήμιου Θεσσαλονίκης, Εμμανουήλ Κριαράς και Δημήτρης Μαρωνίτης (η ομιλία του Δημήτρη Μαρωνίτη είναι η εισαγωγή στο Εγκόλπιο της ορθής γραφής που ήδη είχαμε την ευκαιρία να διαβάσουμε σε άλλο θέμα της ίδιας ενότητας του Τρανσλάτουμ).\nΟ Εμμανουήλ Κριαράς δεν μπόρεσε να παραστεί στο συνέδριο αυτό λόγω προβλημάτων υγείας αλλά έστειλε στους ανθρώπους της ΕΣΗΕΑ το κείμενό του που διαβάστηκε ως ο εναρκτήριος λόγος της εκδήλωσης.\nΑπολαύστε, λοιπόν, όσοι δεν είχατε ποτέ την τύχη να τον ακούσετε ή να διαβάσετε μεγάλο κείμενό του αλλά και όσοι τον ξέρετε καλά, αυτόν τον σπουδαίο δάσκαλό μας σε μια έξοχη παράθεση γλωσσικών προβλημάτων του καιρού μας και τρόπων αντιμετώπισής τους.\nΕίχα την τύχη να διαβάσω αυτό το κείμενο πριν ένα χρόνο και ομολογώ ότι με συγκλόνισε. Το θεωρώ εξίσου «εγκόλπιο», συνοπτικό, βατό και μεστό, κατάλληλο για χρήση από όλους μας γιατί ανοίγει νέους ορίζοντες, πολύ φωτεινότερους, στον τρόπο που χειριζόμαστε τα γραπτά μας.\nΕυχαριστώ τον φίλο δημοσιογράφο Βασίλη Σολιόπουλο της Ένωσης Συντακτών Ημερησίων Εφημερίδων Μακεδονίας-Θράκης (ΕΣΗΕΜ-Θ) που είχε την καλοσύνη να μου δανείσει το βιβλίο ώστε να απομονώσουμε αυτές τις μοναδικές «οδηγίες προς τους ναυτιλομένους του Τρανσλάτουμ στα πελάγη της ελληνικής γλώσσας». :-)\nΠροϋποθέσεις για σωστή γλωσσική χρήση\nΕίμαι υποχρεωμένος, αγαπητοί σύνεδροι, να ευχαριστήσω τους οργανωτές του συνεδρίου που θεραπεύοντας την αδυναμία μου να κατεβώ στην Αθήνα και να χαρώ από κοντά το συνέδριο πρότεινα να διαβαστεί το κείμενο της εισήγησής μου. Ευχαριστώ και εσάς, αγαπητοί σύνεδροι, που θα θελήσετε να προσέξετε την εισήγησή μου, έστω και ιδιότυπα παρουσιασμένη. Συγχαίρω παράλληλα το Μορφωτικό Ίδρυμα της ΕΣΗΕΑ για την πολύ χρήσιμη πρωτοβουλία του να οργανώσει το διήμερο τούτο.\nΣκέφτηκα να σας μιλήσω για ορισμένες βασικές προϋποθέσεις για μια σωστή γλωσσική χρήση, όπως τα βλέπω εγώ τουλάχιστον τα πράγματα. Καθήκον, νομίζω, έχομε -όσοι πιστεύουμε πως το μπορούμε- να βοηθήσομε ώστε και ο γραπτός και ο προφορικός μας λόγος να μπορέσει μέσα στα χρόνια που έρχονται να διαμορφωθεί κάτω από τη γραφίδα όσο γίνεται περισσότερων χρηστών ικανοποιητικά και καλαίσθητα.\nΠριν κάμω αναλυτικότερο λόγο για τις προϋποθέσεις καλής γλωσσικής χρήσης, θα ήθελα να συνειδητοποιήσομε όλοι μας ότι, αν σε περιορισμένο ευτυχώς βαθμό περνά ακόμη κάποια κρίση ο γραπτός μας λόγος, αυτό οφείλεται στο δυσάρεστο γεγονός ότι η περίοδος του καθαρευουσιανισμού και συνεπώς και η περίοδος των εναντίον του γλωσσικών αγώνων επεκτάθηκε τόσο χρονικώς ώστε η ίδια η καθαρεύουσα να ξεπέσει ακόμη και ανάμεσα στους ίδιους τους καθαρευουσιάνους. Αυτό ίσχυσε ιδίως στο σχολείο, όπου συνέβαινε ακόμη και ο δάσκαλος συχνά να μην είναι σε θέση να διδάξει σωστά το μαθητή όσα ήταν υποχρεωμένος να διδάξει. Από το άλλο μέρος στο δημοτικιστικό στρατόπεδο με την παράταση των γλωσσικών αγώνων και την ποικίλη προέλευση των αγωνιστών διαιωνίζονταν και ανάμεσα στους δημοτικιστές οι ποικίλες απόψεις για τη λύση του προβλήματος. Αλλ' ακόμη και τούτο: όταν ήρθε το πλήρωμα του χρόνου και η πολιτεία αισθάνθηκε την ανάγκη να λύσει το ζήτημα με την αναγνώριση της δημοτικής, το ενδιαφέρον του κράτους περιορίστηκε σχεδόν μόνο στο χώρο της εκπαίδευσης και εν μέρει της δικαιοσύνης. Δε φρόντισε να διαφωτίσει, με τα ποικίλα μέσα που είχε στη διάθεσή του, και τους άλλους κρατικούς λειτουργούς, καθώς και τα ευρύτερα στρώματα του λαού για τη σημασία και το περιεχόμενο της γλωσσικής μεταβολής. Έτσι βρισκόμαστε σήμερα μπροστά στο φαινόμενο ορισμένοι τουλάχιστον από εκείνους που χειρίζονται γραφίδα να περιπίπτουν σε σφάλματα συχνά ασυγχώρητα. Η θεραπεία του κακού είναι επιτακτική και επείγουσα. Το αγαθό αποτέλεσμα κάτω από ποιες προϋποθέσεις μπορούμε να το επιτύχομε;\nΤα περιορισμένα χρονικά όρια που έχω στη διάθεσή μου δε μου επιτρέπουν να χειριστώ το θέμα με την απαιτούμενη άνεση. Είμαι υποχρεωμένος με αφοριστικό κάπως τρόπο να σας ανακοινώσω τις σκέψεις μου.\nΜια γενική αρχή μάς υπαγορεύει να μιλούμε και να γράφομε όσο γίνεται φυσικότερα και χωρίς επιτήδευση. Οφείλομε να αποφεύγομε τις πομπώδεις διατυπώσεις για τα απλούστερα γεγονότα και τις απλούστερες καταστάσεις -συνήθεια που συχνά την ακολουθούσε η καθαρεύουσα. Αυτό σημαίνει ότι πρέπει κατ' αρχήν να αποφεύγομε τους αρχαϊσμούς, στους οποίους μας είχε συνηθίσει η καθαρεύουσα. Όμως είναι βέβαιο ότι κάθε γραπτή γλώσσα πολιτισμένου λαού διαμορφώνεται και με τη βοήθεια αρχαϊστικών γλωσσικών στοιχείων. Κανείς δεν πίστεψε και δεν πιστεύει σε μιαν απόλυτη καθαρότητα του δημοτικού λόγου. Βέβαια με το άπλωμά της η δημοτική ήταν φυσικό ως ένα βαθμό να γίνεται καθαρότερη και ομαλότερη. Άλλο όμως είναι να δέχεσαι στη γραπτή γλώσσα τα απαραίτητα αρχαϊστικά στοιχεία και άλλο από κακή συνήθεια να μην μπορείς να απαλλαγείς από άχρηστα πια αρχαϊστικά στοιχεία. Και το χειρότερο είναι τα αρχαϊστικά αυτά στοιχεία με την παραμόρφωση που από πολλούς δέχονται να σε οδηγούν σε γλωσσικά τέρατα -δημιουργήματα γλωσσικής άγνοιας ή γλωσσικής παρεξήγησης. Πράγματι τόσο βαθιά υπήρξε η επίδραση στη γλωσσική μας νοοτροπία της υπερβολικής αρχαϊστικής τάσης της καθαρεύουσας ώστε οι λιγότερο κατατοπισμένοι και από τους σημερινούς δημοτικιστές να μη μπορούν να απαλλαγούν από την κακή συνήθεια του άτοπου αρχαϊσμού, που καταντά συχνά όχι μόνο φόρτος του λόγου μας, αλλά και πραγματικός κίνδυνος διαστροφής αρχαϊσμών, που καν δεν τους χρειαζόμαστε. Συναντά κανείς σε γραπτό νεοελληνικό κείμενο τάχα αρχαϊστικούς τύπους της μορφής: νεοεισελθείς. Αυτός που χρησιμοποίησε το δήθεν αρχαϊστικό αυτό τύπο δέχτηκε την άχρηστη σ' εμάς σήμερα μετοχή παθητικού αορίστου, που τη διέστρεψε μάλιστα σύμφωνα με την αμάθεια του: εισελθών το έκαμε εισελθείς (κατά τα άλλα δημοσιευθείς, τιμωρηθείς). Περιπτώσεις τέτοιων αποκαρδιωτικών αρχαϊσμών δεν είναι σπάνιες. Η κατάσταση αυτή όσο παρατείνεται χειροτερεύει. Και αυτό πρέπει να το προσέξομε.\nΕπίσης δυσκολίες συναντά ο κοινός χρήστης του γραπτού λόγου όταν βρίσκεται στην ανάγκη να χρησιμοποιήσει γραμματικά στοιχεία της καθαρεύουσας που άλλοτε είναι απαραίτητα και άλλοτε όχι. Στις περιπτώσεις που είναι απαραίτητα πρέπει να διδαχτεί τη χρήση τους ο μη ενημερωμένος. Αυτό βέβαια μπορεί να γίνει στο σχολείο. Εκείνος που δε διδάχτηκε συστηματικά ούτε καθαρεύουσα ούτε δημοτική στα χρόνια των σπουδών του -είναι η περίπτωση πολλών Νεοελλήνων- βρίσκεται σε προφανή δυσκολία και οδηγείται συχνά σε σφάλμα. Γι' αυτό και δικαιολογημένη, νομίζω, είναι η σύσταση: κατ' αρχήν αποφεύγετε τους αρχαϊσμούς, γιατί συχνά είναι επικίνδυνοι.\nΈνα είδος αρχαϊσμού που εξακολουθεί να ταλαιπωρεί τη ζωντάνια της γλώσσας μας είναι η άμετρη χρησιμοποίηση αφηρημένων ουσιαστικών στις περιπτώσεις που η παρουσία ρημάτων θα έδινε μιαν αναμφισβήτητη ζωντάνια στο λόγο μας. Η καθαρεύουσα μιμούμενη τη γαλλική γλωσσική χρήση κατά κόρον χρησιμοποιούσε αφηρημένα ουσιαστικά. Η υπέρμετρη χρήση τους αλλοιώνει πολλές φορές το γλωσσικό χαρακτήρα της γλώσσας, στο συντακτικό ιδίως πεδίο. Γράφουν πολλοί λ.χ. η αποφυγή λήψης απόφασης, ενώ μπορούσαν εξαίρετα να πουν: να αποφύγομε να πάρομε απόφαση. Έτσι ο λόγος γίνεται φυσικότερος, ζωντανότερος.\nΑρχαϊσμός ως ένα βαθμό ανεκτός είναι η χρησιμοποίηση του ο οποίος, η οποία, κλπ., όμως και εδώ η κατάχρηση δεν είναι επαινετή. Η γλώσσα μας χρειάζεται συχνότατα το αναφορικό και άκλιτο που. Είναι βέβαιο όμως ότι η πολλαπλή και συνάμα συχνή χρήση του νεοελληνικού αυτού συνδέσμου οδηγεί συχνά και σε φανερή ασάφεια και σε ακαλαισθησία λόγου. Ακριβώς γι' αυτό δεν προγράφεται, αλλά και δεν επαινείται η συχνή χρήση τού ο οποίος, ούτε η συχνή χρήση τού που ο συγκερασμός είναι συχνά αναγκαίος.\nΑκόμη και όταν ο αρχαϊσμός είναι απόλυτα δικαιολογημένος όπως στους αορίστους του τύπου κατέγραψα (όπου η εσωτερική συλλαβική αύξηση είναι βέβαια αρχαϊσμός), είναι ενδεχόμενο ο μη κατατοπισμένος χρήστης να οδηγηθεί σε σφάλμα σχηματίζοντας εσφαλμένη προστακτική υπέγραψε αντί υπόγραψε. Το σφάλμα ακούγεται συχνά.\nΔυσκολία συναντά ο λιγότερο ενημερωμένος όταν πρόκειται να χρησιμοποιήσει επίθετα αρχαϊστικής προέλευσης του τύπου ευθύς, ειλικρινής, ασθενής, όταν χρησιμοποιούνται στη γλώσσα μας και ως ουσιαστικά. Τέτοια επίθετα, όταν διατηρούν τη χρήση τους ως επιθέτου κλίνονται κατά το αρχαίο πρότυπο: η ασθενής υπεράσπιση - της ασθενούς υπεράσπισης. Όταν χρησιμοποιούνται ως ουσιαστικά, θα κλιθούν κατά τα αρχαία πρωτόκλιτα: το κρεβάτι του ασθενή. Ένα επίθετο που απαντά μόνο ως επίθετο, θα κλιθεί πάντοτε κατά το αρχαίο σύστημα.\nΣημειώνω ότι η χρήση της μεσοπαθητικής φωνής δεν είναι πολύ συνηθισμένη στη σύγχρονη σωστή δημοτική γλώσσα. Οπωσδήποτε όμως πρέπει να αποφεύγομε τον παθητικό αόριστο. Ούτε το κλήθηκε (δήθεν απλοποίηση του εκλήθη) είναι ανεκτό στο γραπτό μας λόγο, ούτε το καλέστηκε, που και αυτό το έγραψαν ορισμένοι δημοτικιστές. Η κανονική δημοτική θα χρησιμοποιήσει κατασκευή σε ενεργητική φωνή: τον κάλεσαν. Οπωσδήποτε όμως πρέπει να αποφεύγεται η χρήση της μετοχής του παθητικού αορίστου: δημοσιευθείς, κρατηθείς, κλπ., ενώ η μετοχή του μεσοπαθητικού ενεστώτα: γραφόμενος, παρουσιαζόμενος, ελεγχόμενος είναι παραδεκτή. Είναι βέβαιο ότι η μονολεκτική παρουσία της μετοχής του μεσοπαθητικού αορίστου εξοικονομεί λέξεις, όμως βασικό είναι ότι μια τέτοια μετοχή δεν προσαρμόζεται στο νέο κλιτικό σύστημα. Είναι ενδεχόμενο μάλιστα ο χρήστης τέτοιας μετοχής να παραπλανηθεί σε λανθασμένο σχηματισμό, όπως στο παράδειγμα που σας ανέφερα προηγουμένως: το τερατώδες νεοεισελθείς. Φυσικά και η αρχαία μετοχή του αορίστου της ενεργητικής φωνής (γράψας, κινήσας, κλπ.) είναι ξένη και αυτή στο σύγχρονο κλιτικό σύστημα.\nΌτι πρέπει να αποφεύγονται και μετοχές ενεστώτα του τύπου γράφων, διευθύνων δείχνει και το σφάλμα που ακούστηκε πρόσφατα από την τηλεόραση: η παρατήρηση του διευθύνων συμβούλου. Το αρχαϊστικό διευθύνων παρέμεινε άκλιτο, γιατί ο χρήστης, όχι πολύ ενημερωμένος, αδυνατούσε να το κλίνει, καθώς ήταν βέβαια τύπος αρχαϊστικός.\nΓενικώς θα έλεγα ότι ο πιο ανώδυνος αρχαϊσμός θα ήταν ο δανεισμός για το λόγο μας λεξιλογικών στοιχείων αρχαίων. Ένας αρχαϊσμός που συναντάται μάλλον συχνά σε κείμενα όχι πολύ συνεπών δημοτικιστών είναι η «γενική απόλυτος». Τις περισσότερες φορές χρησιμοποιείται κανονικά. Όμως προσωπικά τον θεωρώ αρχαϊσμό όχι απαραίτητο στον κανονικό δημοτικιστικό λόγο. Μπορούμε να τον αντικαταστήσομε με μια διαφορετική διατύπωση.\nΕίναι ανάγκη να είμαστε πάντοτε σε θέση να διαισθανόμαστε πότε πρέπει να ακολουθήσομε την αρχαία σύνταξη και πότε να την αποφύγομε, λόγου χάριν μερικοί γράφουν: η συμμετοχή στη συζήτηση του Δημητριάδη ως βουλευτής και γράφουν εσφαλμένα. Άλλο παράδειγμα: Η επιτυχημένη πορεία του ως σύμβουλος. Και αυτό είναι εσφαλμένο. Πρέπει να γράψομε: η συμμετοχή στη συζήτηση του Δημητριάδη ως βουλευτή (γενική πτώση) και Η επιτυχημένη πορεία του ως συμβούλου. Σε τέτοιες εκφράσεις θα ακολουθήσομε την αρχαία ομοιόπτωτη σύνταξη.\nΚαμιά φορά παραβαίνομε την κατά παράδοση ομοιόπτωτη- χρήση και γράφομε, όπως εντελώς τελευταία διάβασα σε σοβαρή αθηναϊκή εφημερίδα (κράμα αρχαϊσμού και σολοικισμού): «Επί θύραις η σύσταση του "Αλεξάνδρειο Καρδιοχειρουργικό Κέντρο"», ενώ ο ίδιος δημοσιογράφος στη συνέχεια του λόγου του το ίδιο γεγονός το διατυπώνει σωστά: σύσταση του «Αλεξάνδρειου Κέντρου». Τελευταία εκλεκτός συνάδελφός μου, ο κ. Πετρούνιας, δικαιολογημένα (με επιστολή του στην Καθημερινή της 22 Μαρτίου) διαμαρτυρόταν για τα ανάλογα: τον πρόεδρο του Μεξικό, τη σκάλα του Μιλάνο. Φυσικά κανονικά γράφονται: το μέλλον της ΑΓΕΤ ΗΡΑΚΛΗΣ ή τα γεγονότα του Μπαγκλαντές. Εδώ οι λέξεις που συνοδεύουν το άρθρο δεν μπορούν να προσαρμοστούν στο κλιτικό μας σύστημα και μένουν αμετάβλητες.\nΚαμιά φορά -και δεν είναι περίεργο σε μια εποχή που δικαιολογημένα έχομε εγκαταλείψει την καθαρεύουσα- καλλιεργούμε τον εκδημοτικισμό. Και βέβαια δεν πρέπει να καταδικάζομε κάθε εκδημοτικισμό. Πολλές αρχαϊστικές φόρμουλες πρέπει να αποφεύγονται. Ιδιαίτερη σημασία οφείλομε να αποδώσομε στο ύφος του λόγου μας, είτε προφορικός είναι είτε γραπτός. Ανάλογα με την ατμόσφαιρα των συμφραζομένων θα χρησιμοποιήσομε δημοτικότερο ή λογιότερο (θεωρητικότερο) γλωσσικό τύπο. Αλλιώς θα μιλήσω με τη γυναίκα μου και το παιδί μου, αλλιώς με τον προϊστάμενό μου ή ένα πρόσωπο σεβαστό. Αλλιώς γράφει ο λογοτέχνης το διήγημά του και αλλιώς διατυπώνει το λόγο του σε μια κριτική του ή σε ένα θεωρητικό σύγγραμμα. Το ύφος του προφορικού λόγου πρέπει να διαφέρει από το ύφος του γραπτού.\nΟρισμένες υπερβολικές ίσως χρήσεις χαρακτηρίζονται καμιά φορά ως εκδημοτικισμός, όπως τα Ιούνης, Ιούλης, όμως δεν είναι. Πρόκειται μάλλον για ιδιωματισμούς. Οι τύποι αυτοί των ονομάτων των μηνών λέγονται σε ορισμένα ιδιώματα. Διαφορετικό είναι το ζήτημα αν πρέπει να χρησιμοποιούνται στο συνήθη λόγο, μια και πρόκειται για ιδιωματικά στοιχεία. Οι δημοτικοί τύποι των άλλων μηνών είναι απλώς λαϊκότεροι: Μάρτης, Απρίλης, κλπ.\nΔε χωρεί εκδημοτικισμός σε κύρια ονόματα συγγραφέων και άλλων επώνυμων προσώπων που ο κάτοχός τους τα θέλησε διατυπωμένα σε δημοτικό τύπο. Δε θα πούμε: Γληγόρης ή Γρηγόρης Ξενόπουλος, αλλά Γρηγόριος Ξενόπουλος γιατί έτσι υπέγραφε ο γνωστός συγγραφέας. Ούτε θα πούμε: Ίωνας Δραγούμης, γιατί ο Δραγούμης υπέγραφε: Ίων. Προκειμένου και για επίθετα γνωστών ιστορικών προσώπων του νεότερου ελληνισμού, θα σεβαστούμε την επιθυμία τους. Θα κλίνομε Μοισιόδαξ-Μοισιόδακος και όχι Μοισιόδακας με εκδημοτικισμό. Ακόμη και την ορθογραφία που ακολουθούσε ο παλαιότερος λ.χ. καλλιτέχνης θα τη σεβαστούμε. Έτσι θα γράψομε: Μανώλης Καλομοίρης με ω(μέγα) και όχι σωστά: Μανόλης (με όμικρον).\nΚαμιά φορά βρισκόμαστε στην ανάγκη να χρησιμοποιήσομε ένα παλαιότερο ρητό διατυπωμένο στην αρχαία ή την αρχαΐζουσα γλώσσα. Πρέπει το ρητό να δοθεί εντελώς αμετάβλητο. Δε χρειάζεται κανέναν εκδημοτικισμό, γιατί τότε θα χάσει το χρώμα του.\nΠαράλληλα με τον εκδημοτικισμό ή τον αρχαϊσμό υπάρχει και η τάση για το νεολογισμό. Σε μιαν εποχή που η τεχνολογία ολοένα προάγεται και τα επαγγέλματα αλλάζουν με μεγάλη ταχύτητα, σε μιαν εποχή παγκοσμιοποίησης (νά μια λέξη που δεν τη βρίσκω σε κανένα από τα πρόσφατα λεξικά της γλώσσας μας) δεν είναι περίεργο που και το λεξιλόγιο υφίσταται μιαν αλλαγή, έναν πλουτισμό, μια μεταμόρφωση. Όμως και από μόνη της η κάθε γλώσσα με τον καιρό δημιουργεί νέες λέξεις ικανοποιώντας όχι μόνο γενικότερες αλλά και προσωπικές του κάθε χρήστη ανάγκες και επιθυμίες. Η τάση αυτή εξυπηρετείται απ' αυτά που η γραμματική ονομάζει παραγωγή και σύνθεση. Εμάς εδώ αυτή τη στιγμή μας ενδιαφέρει η δημιουργία νέων λέξεων από το άτομο. Στο χώρο αυτό καμιά φορά ο χρήστης κάνει κατάχρηση των δυνατοτήτων που έχει στη διάθεσή του. Εντελώς πρόσφατα σε κείμενο γνωστού λογίου διαπίστωσα μια τάση δημιουργίας νεόπλαστων λέξεων που δεν τις βρίσκω σε κανένα από τα τρία πρόσφατα λεξικά της νέας μας γλώσσας. Πρόκειται για λέξεις όπως μισοάσχετος (αντί σχεδόν άσχετος), απωανατολικός (= της Άπω Ανατολής), παλαιοδημοτικισμός (ύφος παλαιοδημοτικιστικό). Νομίζω ότι με την τακτική αυτή φτάνομε στην υπερβολή. Δημιουργούμε λέξεις κατεξοχήν πολυσύλλαβες και καμιά φορά ακαλαίσθητες. Και εδώ συνιστάται το μέτρον. Κανονικό, νομίζω, είναι να επιδοκιμάζεται ο νεολογισμός που βρήκε τη γενικότερη παραδοχή. Άλλοι κάνουν κατάχρηση δημιουργώντας κατά κόρον σύνθετα με δεύτερο συνθετικό το -ποίηση. Τα καθηγητοποίηση, θεατρικοποίηση, πολυτασικότητα (= ύπαρξη πολλών τάσεων) καλό είναι να αποφεύγονται και να προτιμάται η περίφραση. Το μεταφραστικό δάνειο θεατράνθρωπος το θεωρώ ατυχή σχηματισμό από το homme de theatre. Δικαιολογημένα δεν είπαμε γραμματάνθρωπος, αλλά άνθρωπος των γραμμάτων. Μπορούσαμε επομένως να πούμε και άνθρωπος του θεάτρου ή θεατρογνώστης.\nΑντίστοιχη προς τον άτοπο και άκαιρο αρχαϊσμό είναι η χρησιμοποίηση στο λόγο μας ιδιωματικών στοιχείων. Η χρησιμοποίησή τους δικαιολογείται -και δικαιώνεται μάλιστα- στο λογοτέχνη, όταν το είδος του γραπτού του επιβάλλει τη χρήση τέτοιων στοιχείων. Όμως ούτε στον επιστημονικό ούτε στον τεχνικό και τον άλλο θεωρητικό λόγο έχουν τη θέση τους τέτοια στοιχεία.\nΝομίζω, δικαιολογημένη είναι η σύσταση να αποφεύγεται ο μακροπερίοδος λόγος, που οδηγεί σε νόημα που καμιά φορά δύσκολα το παρακολουθούμε. Ιδιαίτερα μάλιστα κουραστικές είναι οι αλλεπάλληλες δευτερεύουσες προτάσεις. Συνιστάται ακόμη να αποφεύγονται έκδηλα αρχαϊστικές συντάξεις ρημάτων. Καμιά φορά συντάσσομε τα νεοελληνικά ρήματα ή ακολουθώντας την αρχαία τους σύνταξη, που δεν ταυτίζεται πάντοτε με τη νεοελληνική, ή συντάσσομε κατά το νοούμενο και όχι κατά το γραφόμενο. Έτσι πράγματι εξηγούνται πολλά νεοελληνικά συντακτικά σφάλματα, π. χ. διαβάζει κανείς ότι «το κτήριο χρειάζεται επισκευών» αντί «χρειάζεται επισκευές». Το νοούμενο εδώ που οδήγησε στο λάθος είναι «έχει χρείαν επισκευής».\nΥπογραμμίζω την ανάγκη να χρησιμοποιούμε, όταν γράφομε, όσο γίνεται, κύριες προτάσεις και όχι εξαρτημένες, όχι υποτελείς. Κατορθώνομε έτσι ο λόγος μας να κερδίζει σε ζωηρότητα και εμείς επιτυγχάνομε περισσότερη επαφή με τον αναγνώστη. Συνάμα ο λόγος μας γίνεται επαρκέστερος από καλαισθητική άποψη. Αποφεύγομε τις δευτερεύουσες προτάσεις όταν αισθανόμαστε ότι κάνουν το λόγο μας βαρύ και δυσνόητο. Αν οπωσδήποτε θα χρησιμοποιήσομε και δευτερεύουσες προτάσεις, αυτές πρέπει να είναι όσο γίνεται λιγότερες. Ανάγκη είναι να φροντίζομε παράλληλα ώστε το κύριο νόημα που θέλομε να δηλώσομε να εκφράζεται με την κύρια πρόταση και όχι με τη δευτερεύουσα. Πρέπει να έχομε υπόψη μας ότι τους πολλούς συνδέσμους στη φράση μας, τα πολλά που, τα πολλά γιατί, τα πολλά να, τα πολλά για ή για να οφείλομε να τα αποφεύγομε, και τούτο και για να μη γίνεται μονότονος ο λόγος μας με την επανάληψη και γιατί συχνά η νοηματική σύνδεση δηλώνεται από μόνη της.\nΜια πρακτική συμβουλή που θα μπορούσε να δοθεί σε κάθε χρήστη του γραπτού λόγου θα ήταν να ξανακοιτάζει το γραπτό του (ίσως και περισσότερες φορές). Η πείρα διδάσκει ότι όσες φορές και αν θελήσομε να ξαναπεράσομε το γραπτό μας κάτω από τα μάτια μας, θα βρούμε κάτι να βελτιώσομε στη διατύπωση. Το γραπτό μας μάλιστα πρέπει να το διαβάζομε φωναχτά ώστε να αισθανόμαστε τις οχληρές επαναλήψεις, τις τραχύτητες καμιά φορά του ύφους και να αποφεύγομε ό,τι πρέπει για να μην κουράζεται ο αναγνώστης.\nΜια άλλη γενική σύσταση θα ήταν: διαβάζετε λογοτεχνία. Ο λογοτέχνης γράφει καλύτερα από μας. Όταν λοιπόν διαβάζομε καλούς λογοτέχνες, προσαρμοζόμαστε ως ένα βαθμό, χωρίς να το καταλαβαίνομε, και βελτιώνομε τις γλωσσικές μας ικανότητες. Γι' αυτό πρέπει να προσέχομε όχι μόνο στα νοήματα, αλλά και στη διατύπωση. Είναι μάλιστα χρήσιμο να επισημαίνομε κάθε φορά ακραίες εκφράσεις, που μπορεί ορισμένες στιγμές να τις χρησιμοποιήσομε κι εμείς.\nΗ σωστή γλώσσα πρέπει και να αποτυπώνεται ορθογραφημένα. Η ορθογραφία είναι βέβαια από μια άποψη συμβατική. Όμως οι ορθογραφικοί κανόνες πρέπει να τηρούνται με ευλάβεια. Για το θέμα της αληθινά δύσκολης ορθογραφίας της γλώσσας μας έχουν κατά καιρούς γραφεί και υποστηριχτεί πολλά. Το όλο πρόβλημα γίνεται δυσκολότερο και εξαιτίας της μακρότατης ιστορίας της γλώσσας μας, αλλά και της βραδύτατης εξέλιξής της και γενικότερα, αλλά και στο χώρο της ορθογραφίας. Εδώ και δυόμισι χιλιάδες χρόνια γράφεται με τα ίδια γράμματα. Είναι θαυμαστό, αλλά δημιουργεί και δυσκολίες, καθώς η γλώσσα μας εξελίχτηκε και στο χώρο της προφοράς. Διάφορα ορθογραφικά συστήματα προτάθηκαν κατά καιρούς. Τη συστηματικότερη αντιμετώπιση του προβλήματος στη νεότερη φάση του την πραγματοποίησε ο Μανόλης Τριανταφυλλίδης γράφοντας μακρότατη σχετική πραγματεία. Ο σύγχρονος δημοτικισμός -πρέπει να πω- δικαιολογημένα ακολουθεί γενικώς τα διδάγματά του. Όμως και μέσα στο στρατόπεδο των ακραιφνών δημοτικιστών υπάρχουν διαφωνίες ως προς την ορθογράφηση πάμπολλων λέξεων της νέας ελληνικής. Και δεν είναι πάντοτε αιτία η άγνοιά μας ως προς την ετυμολογία ορισμένων «περίεργων» λέξεων της νέας ελληνικής. Τα ίδια τα πραγματικά γλωσσικά γεγονότα δεν οδηγούν όλους τους μελετητές στις ίδιες ορθογραφικές απόψεις. Δεν έχομε παρά να ανοίξομε τα τελευταία καλά λεξικά της νέας μας γλώσσας για να διαπιστώσομε αποκλίσεις ορθογραφικές που κάνουν να απορεί ιδίως ο κοινός χρήστης της γλώσσας. Οι αποκλίσεις αυτές αφορούσαν παλαιότερα και το τονικό σύστημα, όταν ήταν πολυτονικό.\nΔιαφωνούσαν οι μελετητές για τον τόνο και παλαιών ακόμη λέξεων. «Γλώσσα» με περισπωμένη ή με οξεία; Σχετικά με άλλες ορθογραφικές αποκλίσεις ο Τριανταφυλλίδης είχε θέσει την αρχή να γράφονται με απλούστερα γράμματα λέξεις των οποίων η ετυμολογική προέλευση έχει αμαυρωθεί (δηλ. δεν είναι προφανής). Σύμφωνα με την αρχή αυτή το ρήμα τραβώ, μόλο που προέρχεται από το ταυρόω, γράφεται με β (βήτα). Εφαρμόζομε όμως όλοι ομοιόμορφα τον κανόνα του Τριανταφυλλίδη; Όχι, αφού το ίσκιος, που ειπώθηκε έτσι αντί του σκιά με επίδραση του ήλιος (ήλιος-ήσκιος), γράφεται σήμερα και ίσκιος (με γιώτα) και ήσκιος (με ήτα) από υπεύθυνους μελετητές. Ο ένας δηλαδή μελετητής εφαρμόζει και στο ίσκιος τον κανόνα του Τριανταφυλλίδη: ο άλλος μένει προσκολλημένος στη σωστή ετυμολόγηση από το ήλιος και το γράφει με η (ήτα). Όμως και εδώ δεν έχει αμαυρωθεί η σωστή ετυμολόγηση;\nΠράγματι το Λεξικό του Ιδρύματος Τριανταφυλλίδη ορθογραφεί ίσκιος (με γιώτα) (μολονότι δέχεται επίδραση από το αντίθετο του σκιά: το ήλιος). Την ίδια τακτική στην ορθογράφηση της λέξης ίσκιος ακολουθεί και το δικό μου λεξικό της δημοτικής. Το Λεξικό όμως Μπαμπινιώτη δεν ακολουθεί το δίδαγμα του Τριανταφυλλίδη και γράφει ήσκιος (με ήτα) (το ίδιο κάνει και το Ετυμολογικό Λεξικό Ανδριώτη). Χαρακτηρίζει μάλιστα ρητώς εσφαλμένη τη γραφή ίσκιος (με γιώτα) ο Μπαμπινιώτης.\nΜιλώντας σε συνέδριο με γενικό θέμα τη σχέση γλώσσας και δημοσιογραφίας πρέπει, νομίζω, κάτι να πω, υπαινικτικά έστω, για το θέμα. Ήδη από τα παλαιότερα χρόνια η γλώσσα της δημοσιογραφίας διέφερε ως ένα βαθμό από την καθιερωμένη επίσημη καθαρεύουσα. Στα χρόνια της δικτατορίας, παρά την έκδηλα αντιδραστική πολιτική της εξουσίας, η δημοσιογραφία είχε προχωρήσει σε ένα είδος μικτής γλώσσας. Ως προς τη σύγχρονη δημοσιογραφική γλώσσα -και εννοώ τη γλώσσα των επαγγελματιών δημοσιογράφων- μπορεί κανείς πολλά να διαπιστώσει και να παρατηρήσει. Πολλοί από τους σημερινούς δημοσιογράφους -αν δεν κάνω λάθος- ούτε κατά τα χρόνια των σπουδών τους, ούτε αργότερα, κατά τη δημοσιογραφική τους απασχόληση, είχαν την ευκαιρία να κατατοπιστούν ικανοποιητικά στα θέματα του γραπτού μας λόγου. Η δημοσιογραφική γλώσσα κατά συνέπειαν είναι συχνά και σήμερα ακανόνιστη, καμιά φορά συγκεχυμένη και ακαλαίσθητη. Περιορίζομαι να πω τούτο: καθήκον έχουν όσοι κατευθύνουν τις εφημερίδες να ενδιαφερθούν για το θέμα και να οργανώσουν υπηρεσία που θα παρακολουθεί και θα διαφωτίζει όσους επιβάλλεται να διαφωτίσει. Θα είναι κατά κάποιο τρόπο υπεύθυνη για τη γλωσσική εμφάνιση των δημοσιευμάτων. Στο χώρο αυτόν -είναι βέβαιο- μπορεί σε μεγάλο βαθμό να βοηθήσει το Μορφωτικό Ίδρυμα της ΕΣΗΕΑ.\nΕπιτρέψτε μια τελευταία γενική υπόδειξη στο γλωσσικό χρήστη: να μη διστάζει να συμβουλεύεται γραμματικές και λεξικά. Κάνοντας αυτή την υπόδειξη κινδυνεύω να παρεξηγηθώ ως συντάκτης κατά το βίο μου δύο λεξικών. Όμως έχω τη γνώμη ότι θα ωφεληθούμε στο μέτρο που χρησιμοποιούμε τα δύο αυτά είδη βοηθημάτων.\nΤο συμπέρασμά μου από την περιορισμένη ανάλυση ορισμένων μόνο από τις προϋποθέσεις για σωστή γλωσσική χρήση είναι τούτο: ότι μπροστά στο χρήστη του νέου γραπτού μας λόγου προβάλλουν ποικίλα επιμέρους προβλήματα, που μπορούν να αναχθούν στα εξής δύο: ποια πρέπει να είναι τα όρια του αρχαϊσμού στο λόγο μας και ποια τα όρια του εκδημοτικισμού. Θα μας δώσει τη λύση η ουσιαστικότερη εξοικείωσή μας με τα μυστικά της γλώσσας μας. Επίσης θα απαιτηθεί η αναζήτηση κάποιας αρμονίας που πρέπει να διέπει την αμοιβαία σχέση των στοιχείων της γλωσσικής κατασκευής και του γλωσσικού ύφους. Ανάγκη να επιλέγομε το εκάστοτε κατάλληλο λεξιλόγιο και να συνδέομε αρμονικά αναμεταξύ τους λέξεις και φράσεις που χρησιμοποιούμε ανάλογα με την κάθε περίπτωση και την ατμόσφαιρα που αποζητά το γραπτό μας.\nΔΗΜΟΣΙΟΓΡΑΦΙΑ & ΓΛΩΣΣΑ\nΜΟΡΦΩΤΙΚΟ ΙΔΡΥΜΑ ΕΣΗΕΑ\nΠρακτικά συνεδρίου 15-16/04/2000\nΟι επισημάνσεις με μοβ χρώμα είναι με δική μου πρωτοβουλία για σημεία που θεωρώ ιδιαίτερα σημαντικά για όλους τους εργάτες του λόγου (δημοσιογράφους, μεταφραστές κ.ά.)\nΣυνημμένο και το σχετικό πιντιεφάκι, για να προλάβω τον θείο μου που θα το ζητήσει.:-)\n« Last Edit: 01 Jul, 2018, 13:17:37 by wings »\nRe: Εμμανουήλ Κριαράς, Προϋποθέσεις για σωστή γλωσσική χρήση\nReply #1 on: 31 Aug, 2006, 10:25:23\nViki, it took me a while, but I read every word, and learned a great deal. Thank you for posting this! And of course I was delighted to see another mention of my old friend Vangelis (Petrounias).\n"Μια άλλη γενική σύσταση θα ήταν: διαβάζετε λογοτεχνία. Ο λογοτέχνης γράφει καλύτερα από μας. Όταν λοιπόν διαβάζομε καλούς λογοτέχνες, προσαρμοζόμαστε ώς ένα βαθμό, χωρίς να το καταλαβαίνομε, και βελτιώνομε τις γλωσσικές μας ικανότητες. Γι' αυτό πρέπει να προσέχομε όχι μόνο στα νοήματα, αλλά και στη διατύπωση. Είναι μάλιστα χρήσιμο να επισημαίνομε κάθε φορά ακραίες εκφράσεις, που μπορεί ορισμένες στιγμές να τις χρησιμοποιήσομε κι εμείς."\nYes, that's really excellent advice. I've been giving it to students for years. They never seem to heed it. Reading good literature is just too much work, it seems.\nI was especially interested in Kriaras' comments on the aorist medio-passive. The aorist medio-passive forms are something that I, as a foreigner, must struggle with constantly. Example: recently, on this Forum, there was a post that contained both the forms ηκούσθη and ακούστηκε. Can you help me understand the difference in meaning between the two? And do you know of an on-line catalogue of verbs that gives the aorist medio-passive form for each verb?\nReply #2 on: 31 Aug, 2006, 11:20:18\nΌχι ότι τα αρχαία μου είναι φρέσκα, αλλά γενικά η μέση διάθεση ενός ρήματος δείχνει ένα είδος αυτοπάθειας πχ. στον αόριστο, ''ελυσάμην'' (μετοχή ''λυσάμενος'', απαρέμφατο ''λύσασθαι'') σημαίνει ότι λύθηκα μόνος μου, κάτι σαν ''I untied myself'' ενώ η παθητική διάθεση, ''ελύθην'' (μετοχή ''λυθείς'', απαρέμφατο '' λυθήναι'') σημαίνει ότι λύθηκα από κάποιον άλλον. Το ίδιο ισχύει και για το μέλλοντα, η μέση διάθεση για το ίδιο ρήμα είναι ''λύσομαι'' (μετοχή ''λυσόμενος'', απαρέμφατο '' λύσεσθαι'') ενώ η παθητική ''λυθήσομαι'' (μετοχή ''λυθησόμενος'', απαρέμφατο ''λυθήσεσθαι''). Οι μεταβολές πριν το πρόσφυμα ''θη'' ή ''θε'' στα ομαλά ρήματα είναι οι γνωστές, δηλαδή ο χαρακτήρας ''π'' ή ''β'' μετατρέπεται σε ''φ'', τα ''κ'' ή ''γ'' μετατρέπονται σε ''χ'' και τα ''τ'' ''δ'' ''θ'', μετατρέπονται σε ''σ''. Όσον αφορά το ''ηκούσθη'', νομίζω ότι απλά είναι ο αρχαίος τύπος του ''ακούστηκε'' (δημοτική). Άλλωστε στη δημοτική δεν υπάρχει πια τέτοιος διαχωρισμός. Επίσης, μην ψάχνεις για περισπωμένες και δασείες και ψιλές στο δικό μου κείμενο, ελπίζω να μην είναι αυτό πρόβλημα\n« Last Edit: 31 Aug, 2006, 11:33:28 by F_id »\nReply #3 on: 31 Aug, 2006, 11:31:19\nQuote from: billberg23 on 31 Aug, 2006, 10:25:23\n... both the forms ηκούσθη and ακούστηκε. Can you help me understand the difference in meaning between the two? ...\nGood morning, Bill. Just as F_id has already mentioned, "ακούστηκε" is the Modern Greek word for the Ancient Greek "ηκούσθη".\nΑs for online help, please have a look at this post by Spiros: https://www.translatum.gr/forum/index.php?topic=539.0\nReply #4 on: 31 Aug, 2006, 11:43:41\nThe link doesn't work for me, the error message I receive prompts me to create a CustomErrors tag, and I'd be damned if I knew what this means!\nReply #5 on: 31 Aug, 2006, 11:46:28\nΚαλημέρα, f_id. Ποιος σύνδεσμος δεν δουλεύει; Αυτός για το μήνυμα του Σπύρου ή ο σύνδεσμος για το eaglenet; Γιατί μόλις άνοιξα και τους δύο κανονικά.\nReply #6 on: 31 Aug, 2006, 11:55:51\nΑυτός του eaglenet, με βγάζει στην αρχική σελίδα, και μόλις πιέσω ''είσοδος'', έρχεται η σελίδα με το Error, απ' ό,τι έχω καταλάβει πρέπει να ρυθμίσω κάτι εγώ για να συνδεθώ σε local server.\nReply #7 on: 31 Aug, 2006, 12:00:08\nΝαι, το βλέπω κι εγώ τώρα αλλά δεν έχω ιδέα από τούτα. Ο Σπύρος γυρίζει αυτές τις μέρες και θα μπορέσει σίγουρα να μας φωτίσει. Αν στο μεταξύ μπορέσει να το κάνει κάποιος άλλος, η βοήθειά του θα είναι ευπρόσδεκτη.:-)\nReply #8 on: 31 Aug, 2006, 19:18:16\nQuote from: wings on 31 Aug, 2006, 11:31:19\nJust as F_id has already mentioned, "ακούστηκε" is the Modern Greek word for the Ancient Greek "ηκούσθη".\nΝαί, το είχα καταλάβει αυτό, και η αρχαία χρήση του μεσοπαθητικού μου είναι γνώριμη. Μάλλον έπρεπε να είναι η ρώτηση μου το εξής: σε ποιά περίπτωση θα επίλεγε κανένας σήμερα το "ηκούσθη" αντί του "ακούστηκε"; και πώς ακούγεται η διαφορά στο νεοελληνικό αυτί; μήπως είναι η σημασία ακριβώς η ίδια στις δυο περίπτωσεις;\nReply #9 on: 31 Aug, 2006, 19:24:55\nQuote from: billberg23 on 31 Aug, 2006, 19:18:16\nσε ποιά περίπτωση θα επίλεγε κανένας σήμερα το "ηκούσθη" αντί του "ακούστηκε"; και πώς ακούγεται η διαφορά στο νεοελληνικό αυτί;\nΣε καμία. Συγγνώμη που ακούγεται απόλυτο και κατηγορηματικό αλλά η λέξη "ηκούσθη" δεν υπάρχει στο λεξιλόγιο της νέας ελληνικής γλώσσας. Έχει αντικατασταθεί από το «ακούστηκε». Όπως λέει κι ο αγαπημένος μου Εμ. Κριαράς πρόκειται για αρχαϊσμό που πρέπει να αποφεύγουμε.\nΕπειδή όμως η φράση «μπαμ ηκούσθη στον αέρα» είναι γνωστότατη από παλαιότερο ποίημα, τη χρησιμοποιούμε μέσα σε εισαγωγικά ή και χωρίς αυτά για να τη θυμήσουμε στο συνομιλητή μας, οπότε πάλι κατά τον Εμ. Κριαρά δεν κάνουμε παρεμβάσεις και την παραθέτουμε ατόφια ακριβώς γιατί είναι πασίγνωστη. :-)\nReply #10 on: 31 Aug, 2006, 21:39:46\nΠάντως, Bill, δε μας είπες... (Και μην πιέζεσαι να απαντήσεις αν δε θέλεις, καταλαβαίνω). Είσαι δάσκαλος; Και επίσης και κάτι άλλο που ήθελα από καιρό να ρωτήσω αλλά ντρεπόμουνα, είναι το εξής: Εκείνο το χαμογελαστό παληκαράκι στην παλιά φωτό του προφίλ σου ήσουν εσύ;\nReply #11 on: 31 Aug, 2006, 22:39:50\nQuote from: F_id on 31 Aug, 2006, 21:39:46\nΕκείνο το χαμογελαστό παληκαράκι στην παλιά φωτό του προφίλ σου ήσουν εσύ;\nΔάσκαλος, μα (ελπίζω!) έχω τώρα αποτραβηχτεί.\nΟμολογώ, η φωτό είναι από το δικό μου "δέλτιον ελευθέρας εισοόδου εις τα μουσεία" από το 1974, των οποίων όμως τα περισσότερα ήταν δυστυχώς κλειστά, λόγω των συμβεβηκότων εκείνου του μοιραίου καλοκαιριού.\nReply #12 on: 31 Aug, 2006, 22:47:20\nΑμάν, βρε Μπιλ. Βρήκες εποχή κι εσύ να πας στα μουσεία.\nΜήπως πρέπει να ξανακάνεις κάνα ταξίδι κατά Θεσσαλονίκη μεριά να δεις και το φίλο σου τον Βαγγέλη και να δεις και μερικά μουσεία;\nReply #13 on: 01 Sep, 2006, 00:03:49\nΕπιστρέφω δριμύτατος. Περί Παξών, αργότερα. Τώρα τα επείγοντα:\nΤο eaglenet έχει πάψει να δουλεύει. Είτε αγοράζετε την Ελληνομάθεια που υπάρχει σε προσφορά του Σπύρου εδώ.\nΕίτε τη βρίσκετε στη νέα διεύθυνση http://www.erksoft.gr/elinomatia/default.aspx , αλλά ενδέχεται να χρειάζεται κωδικός.\nΣπύρο, κάνε τη σχετική έρευνα, σε παρακαλώ, και ενημέρωσε και τη σελίδα: https://www.translatum.gr/forum/index.php?topic=539.0\nReply #14 on: 01 Sep, 2006, 00:17:45\nΚαλώς ορίσατε, θείε μου.\nΚι εγώ θα ήθελα να μεταφέρει ο Σπύρος αυτό το θέμα σε χωριστή υποενότητα (όπως κάναμε με τον Μαρωνίτη), γιατί δεν ήξερα πώς να το κάνω εγώ.


Ζώδια: Προβλέψεις για σήμερα Δευτέρα 18 Οκτωβρίου 2021 – Radio 0211 – Düsseldorf\nΜην πιέζεσαι σήμερα να πάρεις αποφάσεις για τις οποίες είτε έχεις αμφιβολίες, είτε δεν είσαι αρκετά ενήμερη. Άφησε τον χρόνο να κυλήσει και να ξεκαθαρίσουν πρώτα κάποιες καταστάσεις. Επίλεξε τις μεταμεσημβρινές ώρες για να κάνεις κινήσεις ματ στα εργασιακά, καθώς στον τομέα της φήμης και της καριέρας, ευνοείσαι περισσότερο. Γίνεσαι λίγο αντιδραστική απέναντι στον ερωτικό σύντροφο σου κι αυτό ίσως να δημιουργήσει προβλήματα, εντάσεις και διαφωνίες. Εσύ που είσαι μόνη, καλά θα κάνεις να ασχοληθείς με τον βαθύτερο εαυτό σου, τα συναισθήματα και τις πραγματικές σου ανάγκες.\nΛίγο αντιφατική και αγχωτική προβλέπεται η σημερινή μέρα και θα πρέπει να διατηρήσεις την ψυχραιμία σου. Κάποιες αποφάσεις που λαμβάνονται από άλλους, έρχονται σε αντίθεση με τα δικά σου σχέδια. Επωφελήσου από τις καθυστερήσεις που σημειώνονται στα εργασιακά και επεξεργάσου κάποιες λεπτομέρειες καλύτερα. Ο τρόπος που εκφράζεσαι απόψε στον σύντροφο σου χρειάζεται προσοχή. Ή δεν τα λες καλά εσύ ή εκείνος δεν αντιλαμβάνεται σωστά τα λόγια σου. Εσύ που είσαι μόνη, σταμάτα την γκρίνια και γέμισε τον χρόνο σου με ευχάριστες δραστηριότητες.\nΗ δυσκολία συγκέντρωσης αλλά και η συναισθηματική σου φόρτιση σήμερα, κάνει τη μέρα σου περίπλοκη και κουραστική για αυτό απόφυγε σημαντικά ραντεβού και τη λήψη αποφάσεων. Εμπιστεύσου τις ιδέες σου στα εργασιακά. Έστω και αν δεν τις εμπιστεύεσαι σήμερα, μην τις ακυρώνεις και μην τις αμφισβητείς. Ξεκλείδωσε και έκφρασε τα συναισθήματα σου απόψε στον ερωτικό σύντροφο σου. Εσύ που είσαι μόνη, η κούραση και η μονοτονία σε έχει κυριεύει και σε οδηγεί σε λανθασμένες εκτιμήσεις.\nΚράτησε θετική στάση σήμερα απέναντι στα νέα δεδομένα που προκύπτουν στη ζωή σου. Σκέψου και λειτούργησε διαλλακτικά έως ότου να καταλάβεις τι συμβαίνει και τι είναι προς όφελος σου. Η όρεξη και η διάθεση σου για δημιουργικότητα στα εργασιακά, σε κάνει αποτελεσματική και εξαιρετικά γρήγορη σε κινήσεις και ενέργειες. Η ειλικρινή σου διάθεση απέναντι στον σύντροφο σου απόψε κερδίζει το χαμένο έδαφος. Ανακτάς την εμπιστοσύνη του κι αυτό επαναφέρει τις ισορροπίες στη σχέση σας. Εσύ που είσαι μόνη, επιδίωξε επαφές με φίλους που η καθημερινότητα και τα προβλήματα της, σας έχουν απομακρύνει.\nΙδιαίτερα αυξημένη είναι η ενέργεια σου σήμερα, για αυτό και μπορείς να καταφέρεις πολλά. Αυτό που θα πρέπει λίγο να προσέξεις είναι ο τρόπος επικοινωνίας σου. Μην εμπλέκεις συναισθηματισμούς στα εργασιακά. Μην ξεχνάς πως οι καιροί είναι δύσκολοι και ο καθένας κοιτά τα δικά του συμφέροντα. Η γοητεία και ο μαγνητισμός που εκπέμπεις δεν μπορεί να αφήσει τον σύντροφο σου αδιάφορο. Ευκαιρία να ανανεώσετε την ερωτική σας ζωή απόψε. Εσύ που είσαι μόνη, κοιτάξου καλύτερα στον καθρέφτη σου και αναλογίσου το ποιος θα μπορούσε άραγε να σου αντισταθεί.\nΟι αμυντικές απαντήσεις και κινήσεις σήμερα όχι μόνο δεν θα φέρουν αποτέλεσμα, αντίθετα θα περιπλέξουν ακόμα περισσότερο την κατάσταση. Ηρέμησε τις ανασφάλειες και τις ανησυχίες σου και κρίνε αντικειμενικά τα γεγονότα. Μπορεί κάποιες νέες εργασιακές προτάσεις να φαίνονται ιδιαίτερα δελεαστικές, όμως θα πρέπει να είσαι προσεκτική και επιλεκτική με τις δεσμεύσεις σου. Ασχολήσου με το σπίτι, την οικογένεια και τον σύντροφο σου απόψε και πέρασε όμορφα. Εσύ που είσαι μόνη, η ενασχόληση και η τακτοποίηση των σκέψεων σου θα σε κάνει να νιώσεις καλύτερα.\nΈλεγξε την τάση σου σήμερα να παρερμηνεύεις όλα αυτά που ακούς και κάνε μια δεύτερη σκέψη, προτού απαντήσεις. Μην αφήνεις την προσοχή σου να αποσπάται από τα όσα συμβαίνουν γύρω σου στα εργασιακά. Μείνε πιστή και αφοσιωμένη σε αυτά που μέχρι χθες σε γέμιζαν αισιοδοξία και δύναμη. Διατύπωσε με σαφήνεια τις συναισθηματικές σου ανάγκες στον σύντροφο σου και μην τον μπερδεύεις περισσότερο. Εσύ που είσαι μόνη, φρόντισε να απαλλαγείς από τη συντροφιά και τη συναναστροφή σου με απαισιόδοξους ανθρώπους.\nΑπόφυγε σήμερα τις παρεξηγήσεις, τις διαφωνίες και τις εντάσεις. Λίγο η ψυχολογία σου, λίγο η ασυνεννοησία που επικρατεί γύρω σου, σου δημιουργούν σύγχυση. Μην εξουθενώνεις τον εαυτό σου και μη διακινδυνεύεις την υγεία σου με την τόση δουλειά. Ρίξε λιγάκι τους τόνους και ξεκουράσου. Η κατανόηση που δείχνεις στον ερωτικό σύντροφο σου, μόνο θετικά μπορεί να λειτουργήσει στη σχέση σας. Εσύ που είσαι μόνη, απρόσμενα γεγονότα θα φέρουν ευχάριστες καταστάσεις και θετικές αλλαγές στη ζωή σου.\nΚαιρός να εγκωμιάσεις τον εαυτό σου για τα όσα έχεις ξεπεράσει και καταφέρει μέχρι σήμερα και να σταματήσεις την αυστηρή, κακή κριτική. Άλλωστε οι εξελίξεις μέρα με τη μέρα, αποδεικνύουν περίτρανα πως ανακτάς και πάλι τον απόλυτο έλεγχο. Οι συναισθηματισμοί σου δημιουργούν αναποφασιστικότητα και διλήμματα στα εργασιακά. Φρόντισε για τα δικά σου συμφέροντα και όχι των άλλων. Μετά από μια καταιγίδα έρχεται και η ηλιοφάνεια, έτσι και στη σχέση με τον σύντροφο σου. Εσύ που είσαι μόνη, επωφελήσου από το καλό κλίμα και την καλή σου διάθεση και φρόντισε να ανεβάσεις την αυτοπεποίθηση σου.\nΙκανοποίησε σήμερα την ανάγκη σου για λίγη χαλάρωση και ξεκούραση και κάνε πράγματα για τον εαυτό σου. Θα λάβεις πραγματική ικανοποίηση και θα φορτίσεις τις μπαταρίες σου, αν μείνεις λίγο περισσότερο σπίτι και ασχοληθείς με αγαπημένα σου πρόσωπα. Αν δεν λάβεις θετικά σχόλια και εγκώμια στα εργασιακά μην απογοητεύεσαι. Να ξέρεις μόνο, πως έχεις καταπλήξει και εντυπωσιάσει με τις δυνατότητες σου και κάτι καλό μαγειρεύεται πίσω από την πλάτη σου. Ανοίξου περισσότερο στον σύντροφο σου προκειμένου να εισπράξεις και έμπρακτα το ενδιαφέρον του. Εσύ που είσαι μόνη, μην γίνεσαι τόσο ανυπόμονη. Η τύχη είναι με το μέρος σου και προετοιμάζει κάτι καλό για εσένα.\nΠαράμεινε σταθερή στους στόχους και τις απόψεις σου και μην κάνεις το χατίρι αυτών που θέλουν να σε αποσυντονίσουν και να επωφεληθούν από τις ιδέες σου. Κέρδισε την εμπιστοσύνη συνεργατών και ανώτερων σου στα εργασιακά. Δείξε το δυναμισμό, την αυτοπεποίθηση και τις ικανότητες σου. Προσκλήσεις και εκπλήξεις σε περιμένουν απόψε από τον σύντροφο σου. Άδειασε λοιπόν το μυαλό σου από ότι σε βασανίζει και απόλαυσε τη βραδιά. Εσύ που είσαι μόνη, μην ξαφνιαστείς αν κάποιο πρόσωπο από το παρελθόν σου ζητήσει μια ακόμα ευκαιρία.\nΗ Σελήνη και η Αφροδίτη προετοιμάζουν τις δυνάμεις τους και σου εξασφαλίζουν μια ευχάριστη και δημιουργική περίοδο. Δεν έχεις ακόμα μια πλήρη εικόνα για τις εργασιακές επιδιώξεις και κινήσεις σου, για αυτό καλύτερα να περιμένεις προτού καταλήξεις σε αποφάσεις και οριστικοποιήσεις νέων συμφωνιών. Βρες εναλλακτικές λύσεις στα όσα δημιουργούν προβλήματα και διαφωνίες με τον σύντροφο σου. Εσύ που είσαι μόνη, πάρε τα πάνω σου και απόλαυσε νέες γνωριμίες και το έντονο φλερτ.\nΔημοσιεύσεις απόψεις: 102\nVon arisosmanlis|2021-10-18T04:26:50+00:00Oktober 18th, 2021|ΖΩΔΙΑ|Kommentare deaktiviert für Ζώδια: Προβλέψεις για σήμερα Δευτέρα 18 Οκτωβρίου 2021


Πέθανε ο μπασίστας των ZZ Top, Dusty Hill | music.net.cy\nΜια εικονική μορφή της θρυλικής μπάντας ZZ Top, που ξεκίνησε την πορεία της το 1969 στο Τέξας, ο Dusty Hill, πέθανε σε ηλικία 72 ετών.\nΟι ZZ Top που ξεκίνησαν με τον Billy Gibbons στα φωνητικά και την κιθάρα, τον Dusty Hill στα φωνητικά και το μπάσο και τον Frank Beard στα ντραμς, έχει γράψει την δική της ιστορία, ωστόσο πλέον θρηνεί ένα βασικό μέλος της.\n«Είμαστε λυπημένοι από τα νέα πως ο σύντροφός μας, Dusty Hill, πέθανε στον ύπνο του στο σπίτι του στο Χιούστον» ανέφερε το συγκρότημα σε επίσημη τοποθέτηση, στην οποία συμπληρώνει: «Σε εμάς και τις λεγεώνες των οπαδών των ZZ Top σε όλο τον κόσμο, θα λείψει η σταθερή σου παρουσία, η καλή σου φύση και η διαρκής σου δέσμευση…».


Γιώργος Σταθάκης από Καβάλα: Τέλος στα σενάρια αλλαγής της όδευσης του TAP. Έρχονται τα αντισταθμιστικά - KAVALA POST\nΓιώργος Σταθάκης από Καβάλα: Τέλος στα σενάρια αλλαγής της όδευσης του TAP. Έρχονται τα αντισταθμιστικά\nΜε δύο μεγάλα έργα στην περιοχή του πρώην δήμου Φιλίππων το Υπουργείο Περιβάλλοντος και η Κοινοπραξία «κλείνουν» την εκκρεμότητα των Τεναγών\n14|05|2018 | 11:10\nΔίχως να έχει ανακοινωθεί ή γνωστοποιηθεί το παραμικρό, στην Καβάλα βρέθηκε νωρίς το πρωί της Δευτέρας 14 Μαΐου 2018 ο υπουργός Περιβάλλοντος και Ενέργειας Γιώργος Σταθάκης. Ο υπουργός είχε μακρά σύσκεψη στο γραφείο της δημάρχου Καβάλας Δήμητρας Τσανάκα στο Δημαρχείο, παρουσία του Αντιπεριφερειάρχη Καβάλας Θόδωρου Μαρκόπουλου.\nΛίγο μετά τις 10:30, υπουργός, Αντιπεριφερειάρχης και δήμαρχος προέβησαν σε σύντομες δηλώσεις στα τοπικά ΜΜΕ επί των αποτελεσμάτων της επαφής που είχαν και τον λόγο της «αιφνίδιας» επίσκεψης του κ. Σταθάκη στην πόλη.\nΠαίρνοντας αρχικά τον λόγο ο ΥΠΕΝ εξήγγειλε την κατασκευή δύο «πολύ σημαντικών», όπως τονισε, έργων για την ευρύτερη περιοχή: ενός αρδευτικού και αντιπλημμυρικού έργου στα Τενάγη και ενός έργου ύδρευσης για την εξυπηρέτηση των χωριών του πρώην δήμου Φιλίππων.\nΤα έργα αυτά, συμπλήρωσε ο κ. Σταθάκης, θα χρηματοδοτηθούν σε μεγάλο βαθμό από τον TAP αλλά και από το Πρόγραμμα Δημοσίων Επενδύσεων και για τον λόγο αυτό συστήνεται άμεσα Ομάδα Εργασίας για να τα προχωρήσει, σε συνεργασία με την ΠΕ και τον δήμο Καβάλας αλλά και τους επιστημονικούς φορείς (ΤΕΕ, ΓΕΩΤΕΕ κτλ).\nΔήμητρα Τσανάκα: Τέτοια νέα να μας φέρνετε πάντα, κ. υπουργέ…\nΗ δήμαρχος Καβάλας από την πλευρά της αναφέρθηκε στα δύο «μεγάλα προβλήματα» της περιοχής των Φιλίππων: την όδευση του αγωγού TAP και τη λειψυδρία. «Εδώ και χρόνια», είπε, «τα χωριά μας δεν έχουν πρόσβαση σε καθαρό νερό», φέρνοντας το παράδειγμα των υψηλών τιμών των νιτρικών που εντοπίζονται στο νερό που «φτάνει» στις βρύσες των σπιτιών.\n«Όλα αυτά τα συζήτησα και με τον TAP αλλά και με τον κ. Σταθάκη. Πήγαμε με τον μελετητή του έργου που έχει εκπονήσει ο δήμος και η ΔΕΥΑΚ, τον κ. Μαυρίδη, και δείξαμε αναλυτικά, με χάρτες, όλα τα προβλήματα», συμπλήρωσε η κ. Τσανάκα. «Αλλά… το κόστος των 10 εκ. ευρώ είναι απαγορευτικό για εμάς»!\nΗ δήμαρχος ευχαρίστησε θερμά το Υπουργείο Περιβάλλοντος «και τον υπουργό, προσωπικά, ο οποίος ανταποκρίθηκε θετικά». «Πάντα τέτοια νέα να μας φέρνετε, κ. υπουργέ», είπε χαρακτηριστικά η κ. Τσανάκα απευθυνόμενη προς τον κ. Σταθάκη.\nΣύντομη παρέμβαση έκανε ο Αντιπεριφερειάρχης Καβάλας Θόδωρος Μαρκόπουλος ο οποίος απλά συμπλήρωσε ότι το έργο των Τεναγών βασίζεται σε παλιότερη μελέτη με τα «τρικάναλα» και την κατασκευή δύο ταμιευτήρων της Νομαρχίας Καβάλας η οποία και θα επικαιροποιηθεί.\nΓιώργος Σταθάκης: Κάναμε όλες τις απαραίτητες αλλαγές στην όδευση…\nΤέλος, ο υπουργός Περιβάλλοντος προχώρησε και στην εξής δήλωση για την αλλαγή όδευσης του αγωγού TAP, λέγοντας τα εξής:\n«Το θέμα της όδευσης το μελετήσαμε πολύ διεξοδικά για έξι μήνες περίπου. Πήραμε υπόψιν όλες τις αντιστοιχίες όπως είχαν διατυπωθεί, κατ’ αρχάς για τον Αρχαιολογικό Χώρο, για τη γη υψηλής παραγωγικότητας, για την προοπτική αστικής επέκτασης, για την τύρφη κτλ. Κάναμε διεξοδικές μελέτες, τόσο από το ΤΕΕ όσο και από άλλους φορείς και κάναμε όλες τις αναγκαίες αλλαγές στην υφιστάμενη όδευση έτσι ώστε να μην υπάρχει κανένας αντίκτυπος σε αυτά που προανέφερα.\nΜετακινήσαμε τον αγωγό μακριά από τον Αρχαιολογικό Χώρο, μακριά από την τύρφη, αλλάξαμε τις προδιαγραφές του αγωγού ο οποίος θα έχει διπλάσιο πάχος από ό,τι σε άλλες περιοχές από όπου διέρχεται.\nΟριστικοποιήθηκε η όδευση, σε αυτό το θέμα δεν μπορούμε να πάμε πίσω»!\nΤα αποτελέσματα της ατμοσφαιρικής ρύπανσης στην Καβάλα σε πραγματικό χρόνο\n09|04|2019 | 19:48\n17|04|2020 | 16:36\n16|08|2018 | 12:40


Οι ίδιοι που αποθεώνουν τον Πομπέο και την αναβάθμιση της αμερικανικής στρατιωτικής παρουσίας στην Ελλάδα, προσπαθούν να απαξιώσουν και να συκοφαντήσουν τη μεγάλη αντιιμπεριαλιστική κινητοποίηση συνδικάτων και φορέων το Σάββατο, παρουσιάζοντάς την περίπου ως «μάχη με τα αγάλματα». Η μαζική πορεία πέρασε δίπλα από το άγαλμα του μακελάρη Τρούμαν, το οποίο διαδηλωτές σε μια συμβολική κίνηση έλουσαν με κόκκινη μπογιά, σύμβολο του αίματος με το οποίο έχει βαμμένα τα χέρια του ο αμερικανικός ιμπεριαλισμός σε όλο τον κόσμο, αλλά και στην Ελλάδα. Θυμίζουμε ότι ο 33ος Πρόεδρος των ΗΠΑ βαρύνεται με τη ρίψη της ατομικής βόμβας τον Αύγουστο του 1945, την αμερικανική επέμβαση ενάντια στον ΔΣΕ την περίοδο 1947 - 1949, την ιμπεριαλιστική επέμβαση στην Κορέα το 1950. Διακήρυξε επίσης το αντισοβιετικό «δόγμα Τρούμαν» και έβαλε κάτω από τις φτερούγες των ΗΠΑ το μετεμφυλιακό καθεστώς των αντικομμουνιστικών διώξεων στη χώρα μας. Επομένως, το λαϊκό κίνημα έχει κάθε λόγο να εκφράζει απέχθεια για το άγαλμα που βρωμίζει την Αθήνα. Ας μας πουν όμως αυτοί που μιλάνε ειρωνικά για «γινάτι» απέναντι στο άγαλμα, γιατί τέτοια πρεμούρα να το διασώσουν και να το περιφρουρήσουν από τη λαϊκή αγανάκτηση, όπως γινόταν άλλωστε και επί ΣΥΡΙΖΑ; Γιατί έστειλαν ξανά τα ΜΑΤ να το φυλάνε, διατάσσοντας μάλιστα τις δυνάμεις καταστολής να επιτεθούν σε μια πορεία με εκατοντάδες γυναικόπαιδα και να την πνίξουν στα δακρυγόνα, με το που έπεσε η πρώτη μπογιά στο αίθριο μπροστά από το άγαλμα; Και γιατί τέτοιο άγχος να ξεπλυθεί το άγαλμα από τα συνεργεία του δήμου, μέσα στα μαύρα μεσάνυχτα; Μήπως περίμεναν το ξημέρωμα καμιά επιθεώρηση του αγάλματος από τον Πάιατ και δεν τους κολλούσε ύπνος;\n«Το κλίμα στις αμερικανικές σχέσεις έχει βελτιωθεί από εμάς. Ουσιαστικά και ο Στρατηγικός Διάλογος (...) τα είχαμε εμείς προετοιμάσει και τα συνεχίζουν». Τα παραπάνω λόγια ανήκουν στον Γ. Κατρούγκαλο, που θριαμβολογεί ότι η κυβέρνηση του ΣΥΡΙΖΑ ήταν αυτή που πήγε «σε άλλο επίπεδο» την εμπλοκή στα αμερικανοΝΑΤΟικά σχέδια, στρώνοντας το δρόμο στη ΝΔ για να συνεχίσει τη βρώμικη δουλειά. Παρόμοια αναφορά είχε κάνει και ο πρέσβης Πάιατ την προηγούμενη βδομάδα, δηλώνοντας ότι «κάνουμε περισσότερα σήμερα με την Ελλάδα από ποτέ στον τομέα της Αμυνας, αλλά αυτή είναι μια πρόοδος που ξεκίνησε με κυβέρνηση ΣΥΡΙΖΑ». Αλλά και ο Ν. Δένδιας, σημερινός ΥΠΕΞ, δήλωνε παλιότερα ότι «επί της εποχής της προηγούμενης κυβέρνησης έγινε επιτέλους και από ένα μέρος της αριστεράς αντιληπτό ότι οι πάγιοι προσανατολισμοί της χώρας στην εξωτερική πολιτική είναι αυτοί που πρέπει να τηρηθούν όσον αφορά τις ΗΠΑ, το ΝΑΤΟ...». Διαβάζοντας αυτές τις δηλώσεις, εύκολα καταλαβαίνει κανείς γιατί η - κατά τ' άλλα λαλίστατη - «Αυγή» δεν είχε το προηγούμενο Σαββατοκύριακο ούτε μια αναφορά στην επίσκεψη Πομπέο, πόσο μάλλον στην προγραμματισμένη αντιιμπεριαλιστική κινητοποίηση συνδικάτων και φορέων! Τι να έγραφε άλλωστε; Τα είχε πει όλα με εκείνο το μνημειώδες πρωτοσέλιδο μετά τη συνάντηση Τσίπρα - Τραμπ, τον Οκτώβρη του 2017: «Στρατηγικοί εταίροι - Σεβασμός, αναγνώριση, στήριξη από τις ΗΠΑ»...\nΟρισμένες σημαντικές πλευρές των ανταγωνισμών που καθιστούν το λαό μαγνήτη μεγάλων κινδύνων, εξαιτίας της βαθύτερης εμπλοκής της χώρας στον αμερικανοΝΑΤΟικό σχεδιασμό, ήρθαν αυτές τις μέρες στην επιφάνεια, με αφορμή την υπογραφή της Συμφωνίας για τη στρατιωτική συνεργασία με τις ΗΠΑ. Για παράδειγμα, σύμφωνα με πληροφορίες, ο Πομπέο «συνέστησε» στην ελληνική κυβέρνηση να «σκεφτεί καλά» πριν αποφασίσει σε ποια μονοπώλια θα αναθέσει την ανάπτυξη του δικτύου «5G» στη χώρα μας, το οποίο συν τοις άλλοις προορίζεται να παίξει καθοριστικό ρόλο στην παρακολούθηση του διαδικτύου και των τηλεπικοινωνιών για στρατιωτικούς λόγους στην ευρύτερη περιοχή των Βαλκανίων και της Μέσης Ανατολής, για λογαριασμό του ΝΑΤΟ. Πίσω από αυτήν την «υπόμνηση» του Αμερικανού ΥΠΕΞ κρύβεται το ενδιαφέρον κινέζικων ομίλων να αναλάβουν το έργο, πράγμα που σε καμιά περίπτωση δεν θέλουν οι ΗΠΑ, οι οποίες βρίσκονται άλλωστε σε «πόλεμο» με την Κίνα για τις τεχνολογίες αιχμής. Αλλά και η Ρωσία παρακολουθεί στενά τις κινήσεις των ΗΠΑ στη χώρα μας και την εμβάθυνση της στρατιωτικής συμμαχίας. Γι' αυτό ξανάνοιξε πρόσφατα μετά από 100 χρόνια (!) το προξενείο της στην Αλεξανδρούπολη, την οποία θεωρεί ιδιαίτερα σημαντική για τον έλεγχο των Δαρδανελίων, όπως άλλωστε και οι ΗΠΑ, που στήνουν νέα βάση στο λιμάνι της πόλης. Με τον έναν ή τον άλλο τρόπο, η Ελλάδα μπαίνει στο επίκεντρο ισχυρών αντιθέσεων με παγκόσμια εμβέλεια και εκτός από πολεμικό ορμητήριο, γίνεται και θέατρο της αντιπαράθεσης ιμπεριαλιστικών κέντρων και μονοπωλιακών ομίλων. Απ' αυτές τις εξελίξεις, μόνο «κακά ξεμπερδέματα» έχει να περιμένει ο λαός, αν δεν παλέψει για να τις εμποδίσει.\nΑπό την ομιλία του στα εγκαίνια ενός νέου εργοστασίου παραγωγής Ενέργειας από φυσικό αέριο, ο Κυρ. Μητσοτάκης έδωσε ένα αποκαλυπτικό δείγμα γραφής για τα αποτελέσματα της πολυδιαφημισμένης «πράσινης ανάπτυξης». Το συγκεκριμένο εργοστάσιο, το «μεγαλύτερο στο είδος του σε ολόκληρη την Ευρώπη» σύμφωνα με τον πρωθυπουργό, θα συμβάλει στην κάλυψη του κενού που θα προκύψει από την απόσυρση των λιγνιτικών μονάδων έως το 2028 και θα φέρει νέες θέσεις εργασίας. Ποια είναι όμως η πραγματικότητα; Οτι η αλλαγή στο ενεργειακό μείγμα της χώρας δεν γίνεται για τις ανάγκες του λαού, που θα συνεχίσει να χρυσοπληρώνει το ηλεκτρικό ρεύμα και να βυθίζεται στην ενεργειακή φτώχεια, αλλά για τα συμφέροντα ισχυρών μονοπωλιακών ομίλων, που αναζητούν κερδοφόρα διέξοδο για τα συσσωρευμένα κεφάλαιά τους. Οσο για τη «μείωση της ανεργίας» από την «πράσινη ανάπτυξη», αρκεί να σκεφτεί κανείς ότι η «εμβληματική» επένδυση των 350 εκατ. ευρώ στο συγκεκριμένο εργοστάσιο θα δημιουργήσει μόλις 40 θέσεις εργασίας στη φάση της ηλεκτροπαραγωγής! Συνυπολογίζοντας το τελευταίο «business plan» της ΔΕΗ, που προβλέπει μείωση κατά 4.414 άτομα μόνο για την τρέχουσα 5ετία, οι εργαζόμενοι μπορούν εύκολα να κάνουν το «λογαριασμό» για το τι φέρνουν σε βάρος τους η «νέα επιχειρηματική εποχή» που εξήγγειλε ο πρωθυπουργός και η «πράσινη ανάπτυξη» που στηρίζει μαζί με όλα τα άλλα αστικά κόμματα.


ΜΑΖΙ ΜΕ ΤΟΥΣ ΕΡΓΑΖΟΜΕΝΟΥΣ ΓΙΑ ΚΑΛΥΤΕΡΗ ΤΟΠΙΚΗ ΑΥΤΟΔΙΟΙΚΗΣΗ – Κ.Α.Π. Δήμου Καβάλας | Παππάς Βαγγέλης – Υποψήφιος Δήμαρχος Καβάλας\nΜΑΖΙ ΜΕ ΤΟΥΣ ΕΡΓΑΖΟΜΕΝΟΥΣ ΓΙΑ ΚΑΛΥΤΕΡΗ ΤΟΠΙΚΗ ΑΥΤΟΔΙΟΙΚΗΣΗ\nkap 22 Ιουνίου, 2017 0\nΧρόνια τώρα οι Δήμοι έχουν καταστεί αποθήκη μεταφερόμενων προβλημάτων της Κεντρικής Διοίκησης. Ότι δεν μπορούν να λειτουργήσουν οι εκάστοτε κυβερνήσεις το μεταφέρουν μ’ απέραντη ευκολία στους Δήμους, χωρίς πόρους και χωρίς νομοθετικό πλαίσιο να προχωρήσουν στις κατάλληλες κινήσεις προς επίλυση των προβλημάτων αυτών.\nΠιο συγκεκριμένα, νομοθετούν απέναντι στην επιδίωξη κάθε Δήμου να στελεχώσει κατάλληλα τις υπηρεσίες του, ώστε να αντιμετωπίσει τις πάγιες και διαρκείς ανάγκες του. ‘Όταν πρόκειται για μόνιμες προσλήψεις τότε θυμούνται και επικαλούνται την προσχηματική νομιμότητα, ενώ τα τελευταία χρόνια έχουν επιβάλει στον λαό με δεκάδες αντισυνταγματικές αποφάσεις, απίθανα βάρη.\nΣήμερα αγωνίζεται για τα δίκαια του ο κλάδος των εργαζομένων στους Ο.Τ.Α. και εμείς σαν παράταξη είμαστε δίπλα στον αγώνα τους να πείσουν την Κεντρική Διοίκηση-Κυβέρνηση ότι φτάνει πια η κοροϊδία ΕΔΩ ΚΑΙ ΤΩΡΑ μονιμοποίηση όλων των εργαζομένων που βρίσκονται στο καθεστώς με συνεχείς ανανεούμενες συμβάσεις στους Δήμους της Χώρας.\nΚαλούμε τους εργαζομένους να συνεχίσουν τον δίκαιο αγώνα τους, μέχρι τελικής δικαίωσης.\n‘’ΓΙΑΤΙ, ΤΙΠΟΤΑ ΔΕΝ ΧΑΡΙΖΕΤΑΙ ΤΑ ΠΑΝΤΑ ΚΑΤΑΚΤΩΝΤΑΙ’’


Ολυμπιακός: Οι πανηγυρισμοί του ηγέτη των πρωταθλητών, Βαγγέλη Μαρινάκη για την τριάρα επί της ΑΕΚ | in.gr\n4 Ιανουαρίου 2021, 22:57\nΟ Ολυμπιακός κυριάρχησε και στο χθεσινό ντέρμπι με την ΑΕΚ στο Καραϊσκάκη, επικρατώντας εύκολα της Ένωσης με 3-0.\nΟι πρωταθλητές επιβεβαίωσαν με τον πλέον αξιόπιστο τρόπο την ανωτερότητα τους και ο ηγέτης της ομάδας του Πειραιά, Βαγγέλης Μαρινάκης πανηγύρισε με χαρακτηριστικό τρόπο την επιτυχία της ομάδας του.\nΉταν μια ακόμα νίκη των ερυθρόλευκων επί της Ένωσης και θα πρέπει να σημειωθεί ότι ο Ολυμπιακός έχει ένα απίστευτο σερί με 9 νίκες και 31-3 γκολ εναντίον της ΑΕΚ στο Φάληρο.\nΟ Βαγγέλης Μαρινάκης είχε λοιπόν πολλούς λόγους να πανηγυρίσει τη νέα, μεγάλη, νίκη των πρωταθλητών επί του δικέφαλου, με την οποία η διαφορά ανάμεσα στις δύο ομάδες «εκτοξεύτηκε» στους έντεκα βαθμούς.\nΟ Ολυμπιακός είναι ο απόλυτος κυρίαρχος, είναι η καλύτερη ομάδα και αυτό φάνηκε και στο παιχνίδι με τους κιτρινόμαυρους στο Φάληρο, με το εντυπωσιακό 3-0 επί της ΑΕΚ.\nΔείτε το βίντεο στο κανάλι της ερυθρόλευκης ΠΑΕ στο Youtube:\n22/01/2021 | 21:48\nΚόσμος Για πρώτη φορά χειρουργοί μεταμόσχευσαν χέρια σε 48χρονο χωρίς άνω άκρα 26 λεπτά πριν\nΠοδόσφαιρο Μαρτίνς: «Ο Ατρόμητος επηρεάζει το πρωτάθλημα» 36 λεπτά πριν


Καιρός: Ο Αύγουστος φεύγει με καύσωνα - Πού θα χτυπήσει «κόκκινο» ο υδράργυρος | in.gr\nΚαιρός: Ο Αύγουστος φεύγει με καύσωνα – Πού θα χτυπήσει «κόκκινο» ο υδράργυρος\nΥψηλές θερμοκρασίες αναμένονται από την Παρασκευή έως και τη Δευτέρα.\nΜε μίνι καύσωνα θα μας αποχαιρετήσει ο Αύγουστος καθώς από την Παρασκευή έως και την Κυριακή ο υδράργυρος αναμένεται να «αγγίξει» τους 40 βαθμούς Κελσίου.\nΣχετικά άρθρα: ➤ Ζεστός ο καιρός σήμερα – Μέχρι 36 βαθμούς η θερμοκρασία ➤ Καιρός: Βροχές και καταιγίδες την Τετάρτη -Πού θα είναι έντονα τα φαινόμενα ➤ Καιρός -Καλλιάνιος: Με 40αρια μας αποχαιρετά ο Αύγουστος\nΚατηγορηματικός ο Βατόπουλος: Δύσκολο να τελειώσει το lockdown στις 7 Δεκεμβρίου\nΠολιτισμός Pastoral Project: Τα παιδιά εμπνεύστηκαν από τον Μπετόβεν και μεγαλούργησαν 2 λεπτά πριν\nFizz Στα παρασκήνια του «The Crown» με την τηλεοπτική πριγκίπισσα Νταϊάνα 5 λεπτά πριν\nΚόσμος Τρομακτικό νούμερο ανθρώπων που χρειάζονται ανθρωπιστική βοήθεια λόγω κοροναϊού 15 λεπτά πριν\nSARS-CoV-2 Η μεγάλη πρόκληση των εμβολίων - Τι συμβαίνει με τη συντήρηση και τη μεταφορά τους 23 λεπτά πριν\nΠοδόσφαιρο Δικηγόρος μίλησε για πτώση και χτύπημα Μαραντόνα στο κεφάλι μετά την επέμβαση 34 λεπτά πριν\nΕλλάδα Κατηγορηματικός ο Βατόπουλος: Δύσκολο να τελειώσει το lockdown στις 7 Δεκεμβρίου 42 λεπτά πριν


Δευ. 30 ΜΑΡ 20 13:37\n07.10.2019 - 12:50\nΤο μέλι είναι ένα από τα θαυματουργά υλικά της φύσης με πολλαπλές χρήσεις και αμέτρητες ιδιότητες.\nΕκτός από φυσικό γλυκαντικό (και ιδανική προσθήκη σε πολλά φαγητά), το μέλι απλώνεται στο χώρο της ομορφιάς ως συστατικό σε καλλυντικά αλλά και DIY σπιτικές θεραπείες.\nΑν απολαμβάνατε την επίδρασή του σε κρέμες σώματος και προϊόντα μαλλιών, ήρθε η ώρα να το βγάλετε από το βαζάκι του και να απλώσετε μια μικρή ποσότητα στο πρόσωπό σας. Γιατί;\nΤο περίφημο αυτό νέκταρ περιέχει πάνω από 300 θρεπτικά στοιχεία όπως ο σίδηρος, η βιταμίνη Β, το ασβέστιο και αντιοξειδωτικά που κάνουν την επιδερμίδα να λάμπει.\nΔείτε παρακάτω 5 μικρά θαύματα που μπορεί να κάνει το μέλι στην επιδερμίδα σας.\n1. Καθαρίζει τους πόρους\nΤο μέλι έχει αντιβακτηριδιακή δράση, πράγμα που σημαίνει ότι καθαρίζει τους πόρους του προσώπου και απομακρύνει τους ρύπους της πόλης από την επιδερμίδα. Βρέξτε το πρόσωπό σας με χλιαρό νερό, προσθέστε μικρή ποσότητα μελιού (το οποίο θα αραιώσει με το νερό) και κάντε απαλό μασάζ με κυκλικές κινήσεις για μισό λεπτό, πριν ξεβγάλετε.\n2. Φυσική απολέπιση\nΣίγουρα δεν ενδείκνυται για βαθύ καθαρισμό, αλλά μια ελαφριά μάσκα μελιού θα βελτιώσει την υφή και την εικόνα του δέρματος. Απλώστε μια λεπτή στρώση μελιού στο πρόσωπό σας και αφήστε το για 8 με 10 λεπτά. Ξεβγάλετε με χλιαρό νερό. Επαναλάβετε δύο φορές τη βδομάδα.\n3. Θεραπεία ακμής\nΕκτός από το ότι απομακρύνει τους ρύπους, το μέλι ρυθμίζει τη λιπαρότητα του δέρματος. Χρησιμοποιήστε το σαν τοπική θεραπεία για κάποιο σπυράκι, εφαρμόζοντας μικρή ποσότητα πάνω του ή περιοχή με έκζεμα, αφού δρα καταπραϋντικά.\nΠείτε αντίο στην ξηρή επιδερμίδα. Με την πλούσια σύνθεσή του το μέλι ενυδατώνει το δέρμα του προσώπου και τονώνει τη φυσική λάμψη του, δίνοντας όψη υγείας.\n5. Αντιγηραντική δράση\nΕπειδή ενυδατώνει το δέρμα χωρίς να προκαλεί λιπαρότητα και βοηθά την επιδερμίδα να διατηρήσει τη φυσική υγρασία της, το μέλι αποτρέπει τα «σπασίματα» που οδηγούν σε ρυτίδες. Ταυτόχρονα επουλώνει τυχόν ερεθισμούς και κρατά το δέρμα σφριγηλό και ελαστικό.\nΤα Ζώδια της Δευτέρας 30 Μαρτίου 2020\nΜην το παίρνεις προσωπικά αν δεν συνεννοείσαι σχεδόν με κανέναν αυτές τις μέρες, όλοι περνάνε τη φάση τους.\nΖύγισε προσεκτικά πόσο αξίζει να επιμένεις σε απόψεις ή σχέδια που επί του παρόντος διαψεύδονται από την πραγματικότητα.\nΕυελιξία και προσαρμοστικότητα σε όσα συμβαίνουν σε επίπεδο καριέρα και γάμου, το παρακάτω σου μπορεί να είναι τελείως διαφορετικό από αυτό που επεδίωκες.\nΤο βέβαιο είναι ότι όλοι δίκιο έχετε, έστω κι αν αυτό σε πληγώνει. Δεν θα βοηθήσει να πληγώσεις κι εσύ.\nΚάνε το καλό και ρίχ' το στο γιαλό με βεβαιότητα ειδικά απέναντι σε σύντροφο και συνεργάτες και έτσι αποφεύγεις πάσα απογοήτευση.\nΔεν ξέρω πόσο στέκει να διαμαρτυρηθείς αν κάτι που κυνηγάς δεν βγαίνει επειδή δεν έχει πλάκα, δεν το θέλει κανείς και δεν εξυπηρετεί κανέναν.\nΤο «εδώ καράβια χάνονται, βαρκούλες αρμενίζουν» είναι καλή υπόμνηση για οποιαδήποτε πρακτική λεπτομέρεια αφορά τη δουλειά κι όχι την υγεία σου.\nΧιούμορ και πάλι χιούμορ μήπως και αποφύγεις την αίσθηση ότι φταίνε και όσοι είναι κλεισμένοι μαζί σου για ό, τι συμβάινει.\nΟ μόνος σίγουρος τρόπος να μην συνεννοηθείς με κανέναν είναι να μην βλέπεις τίποτα άλλο πλην της άποψής σου, όσο σωστή κι αν είναι.\nΚαθώς οι συνθήκες κάθε άλλο παρά συνηθισμένες είναι, επιτρέπεται να βγεις έξω από τις συνηθισμένες σου απόψεις και κουβέντες.\nΕπειδή ό, τι είναι δυνατόν να γίνει θα το κάνεις, είναι μάλλον ανώφελο να κολλάει το μυαλό σου σε αυτά που είναι τελείως ανέφικτα.\nΕάν δεν αισθάνεσαι και πολύ καλά, να είσαι ανοιχτός να εξετάσεις την πιθανότητα ότι τα συμπεράσματα σου είναι λάθος ή ίσως περιορισμένα.\nΤο ωράριο του Κέντρου Ψυχικής Υγείας στα Χανιά\nΤο αισιόδοξο σκίτσο-μήνυμα του Αρκά για την Ελλάδα: «Μου φαίνεται ή…»


Zygoudaki - Parentscafe.gr\nZygoudaki απάντησε στο θέμα της/του admin's στο Θέλουμε να γίνουμε γονείς!\nZygoudaki started following Καφέ εξωσωματικής Μάρτιος 28\n@Gina1986 δεν είσαι μόνη!!! Κ εγω 34 ετών κ μου βγήκε 1,56. Μου ήρθε εγκεφαλικό! Απλά δεν έχω καταλάβει την χρησιμότητα της ορμόνης αυτής. Ο γιατρός είπε ότι δεν σημαίνει ότι είσαι λιγότερο ποιοτικά γόνιμος αλλά απλά θα έχεις μικρότερη παραγωγή. Εσένα ποσό βγήκε στα 33; Επίσης από όσο έψαξα στο Ίντερνετ υπάρχουν πολλά διαφορετικά όρια αναφοράς για το τι είναι φυσιολογικό κ τι όχι.\n@nadiaki165 ναι ng/ml\n@Nektarinaki χαίρομαι τόσο πολύ για σένα! Εγω σε θυμάμαι γιατί κ εμείς έχουμε τρίτου βαθμού κιρσοκηλη κ αποφασίσαμε να μην την χειρουργήσουμε κ να πάμε αμέσως σε εξωσωματική. Έχω που κ που κρυφές ελπίδες μήπως γίνει ένα θαύμα με φυσιολογική σύλληψη πριν κάνουμε τη διαδικασία! Θαύματα γίνονται τελικά! Μου δίνεις ελπίδα! Σου ευχομαι να έχεις μια υπέροχη εγκυμοσύνη!!!\nΚαλή επιτυχία! Μου φαίνεστε όλες τόσο γενναίες! Ελπίζω κ εγω να μην λακίσω! @Geo1981 Αχ αυτή η ολιγοασθενοτερατοσπερμια! Μια λέξη μου αγνοούσα μεχρι πρότινος κ τώρα έχει στοιχειώσει τη ζωή μου.\nΑαα ειμαστε ακριβώς τα ίδια. Κ εγω 34 με πρόβλημα στο σπερμα.\nΚαλησπέρα κορίτσια! Σήμερα έκανα το πρώτο μου ραντεβού με το κέντρο που επέλεξα για την προσπάθεια μου. Μου συνέστησαν menopur 225-250 μονάδες σε βραχύ πρωτόκολλο. Είμαι 34 ετών με καλο ορμονικό προφίλ (έχουμε αντρική υπογονιμότητα). Γνωρίζετε αν είναι μια λογική δόση ή σας φαίνεται μεγάλη; Διάβασα ότι το φάρμακο αυτό προτιμάται για όσες έχουν φτωχή ανταπόκριση κ τρομοκρατήθηκα λίγο.\nΕίμαι Αθήνα όποτε ψάχνω κέντρο εδώ. Καλη επιτυχία στις προσπάθειες σας!\nΚ εμείς πήραμε τις profertil για 3 μήνες κ δεν είδαμε βελτίωση, αντίθετα είδαμε χειροτέρευση. Δεν ξέρω αν βοηθάνε οι βιταμίνες , ίσως έχει δίκιο ο άντρας σου\nΚοριτσάκι μου κ εγω σήμερα έπαιρνα όλο το πρωί κ δεν το σήκωσαν ποτε. Αν μάθεις κάτι από τηλ. ενημέρωσε με σε παρακαλώ.\nΚαλησπέρα! Αντιμετωπίζουμε κ εμείς αντίστοιχο πρόβλημα με μορφολογία κ με συγκέντρωση σπέρματος κ ψάχνουμε εξωσωματικό. Θεωρείς ότι όταν το πρόβλημα είναι στον αντρικό παράγοντα, υοαρχει κπ κεντρο που χειρίζεται λίγο καλύτερα τετοιες περιπτώσεις υπογονιμότητας;\nZygoudaki απάντησε στο θέμα της/του Marinela86's στο Θέλουμε να γίνουμε γονείς!\nΚορίτσια ομολογώ ότι έχω μπερδευτεί λίγο. Έχετε δίκιο - για καθεμία θεός θα είναι ο γιατρός που θα τη βοηθήσει να γίνει μητέρα. Για τον πάντο, που γενικά λεγεται ότι είναι απότομος αλλά θεωρείται πρωτοπόρος, έχετε ακούσει κάτι ; Είχες κ εσυ κακη εμπειρία με το Μαντούδη;


στης Βουλής τα έδρανα: Η αβάστακτη πλήξη των κοινοβουλευτικών συντακτών!\nΑπο το καλοκαίρι και μετά έπεσαν οι μπαταρίες των κοινοβουλευτικών συντακτών και εγκατέλειψαν το Blog τους. Σιγή ιχθύος στο "της Βουλής τα έδρανα". Πλάκωσε δουλειά πολλή και μας πήρε το ποτάμι. Γράφουμε στις εφημερίδες μας, θα μου πείτε. Μιλάμε στα ραδιόφωνα μας. Αμ, δεν είναι το ίδιο. Και γώ που τα λέω αυτά μέχρι χθες το βράδυ το είχα ξεχάσει. Οχι μόνο δεν έγραφα αλλά ούτε το άνοιγα να διαβάσω τι γράφουν οι άλλοι. Ποιοί άλλοι κιόλας; Με τα δόντια το κρατούσε ο διαχειριστής του ο Πέτρος ο Δημητρόπουλος δημοσιεύοντας τα εξαιρετικά ιστορικά κείμενα του Παντελή Αθανασιάδη για τους Προέδρους της Βουλής και κάθε βδομάδα με το πρόγραμμα συνεδριάσεων του Σώματος.\nΜέχρι χθες το βράδυ. Που βγήκα με μια παρέα και πήγαμε σε ένα παλιό ταβερνείο με μουσική απο τρεις ρεμπέτες, μεζεδάκια και κρασί. Τίγκα στην παράδοση δηλαδή και με προοπτικές για την επερχόμενη ύφεση, την οποία μας προαναγγέλλουν σχεδόν ως φαινόμενο του μετερωρολογιακού δελτίου χωρίς όμως και να μας λένε πώς θα προστατευτούμε.\nΑυτή η παρέα ήταν διάφοροι φίλοι του Γιάννη του Διακογιάννη που γνωρίστηκαν και ήρθαν κοντά -άγνωστοι μέχρι τότε- όταν ήρθαν για το Γιάννη τα δύσκολα. Και πλέον βρίσκονται μεταξύ τους όχι πολύ συχνά αλλά βρίσκονται και γελάνε, τραγουδάνε, πίνουν, δεν μιλάνε για το Γιάννη αλλά είναι σα να βρίσκεται μαζί τους και να διασκεδάζει.\nΕκει λοιπόν χθες βράδυ ο Λεωνίδας, η νεανική φωνή στο τραπέζι μας με ρώτησε γιατί το παρατήσαμε το Blog μας. Γιατί σιγήσαμε.\nΔεν είχα απάντηση. Γιατί άραγε; Μήπως γιατί γίνανε πολλοί οι Bloggers και γράφουν ειδήσεις, παραπολιτικά, κάνουν αποκαλύψεις και καμμιά φορά , λέω καμμιά φορά παίζουνε και κάτι παιχνιδάκια κομματάκι ύποπτα;\nΜήπως γιατί καθημερινότητα μας πλάκωσε και δεν παίρνουμε ανάσα; Μήπως βρήκαμε άλλα μέσα έκφρασης και διαλόγου; Μήπως δεν αντέχουμε ο ένας τον άλλον;\nΝομίζω απλώς βαριόμαστε. Νομίζω ότι το θέμα είναι τόσο απλό. Βαριόμαστε να γράφουμε, βαριόμαστε να κάνουμε σχόλια, βαριόμαστε να διαβάζουμε τι γράφουν οι άλλοι.\nΕίμαστε τόσο πληκτικοί!!! Γιατί να μας γράψουμε και γιατί να μας διαβάσουμε;\nΑναρτήθηκε από Laskarina στις 10:39 π.μ.\nΜερικοί πάντως σας επισκεπτόμαστε συχνά!\nΚυριακή, 2 Νοεμβρίου 2008 - 1:58:00 μ.μ. EET\nΛοιπόν, από μια άποψη - ίσως και από πολλές, τέλος πάντων...- είναι καλό που ο διαδικτυακός διάλογος μεταξύ των κοινοβουλευτικών συντακτών παρέμεινε "αδρανής". Αυτό δείχνει ότι έχουμε ακόμα ΚΑΙ τις αντοχές ΚΑΙ τις ανοχές να συζητάμε "live".\nΩστόσο, μια που έγινε μια κάποια αρχή, δεν ξαναβλέπουμε καναδυό πραγματάκια που μας αφορούν, που κατά καιρούς τα αγγίζουμε και τα ξαναφήνουμε άπρακτοι?\nΚόντρα στους μονίμως απαισιόδοξους και τους κατά περιόδους γκρινιάρηδες, εξακολουθώ να ελπίζω ότι κάτι καλό μπορεί να γίνει...\nΑ) Ο χώρος, πλέον, είναι πολύ μικρός για τόσο μεγάλο αριθμό συντακτών που κάνουν κοινοβουλευτικό ρεπορτάζ. Ανθυγιεινό περιβάλλον, μη καθαρός αέρας και πολύ στρίμωγμα, ανάμεσα σε έπιπλα, ντουλάπια και δεκάδες πηγές ακτινοβολίας (κομπιούτερ, τηλεοράσεις, κινητά...) που καθιστούν το συγκεκριμένο χώρο απαράδεκτα βλαβερό.\nΒ) Αρκετές φορές έχει δημιουργηθεί "πρόβλημα" με την ΕΣΗΕΑ, δεδομένου ότι το συγκεκριμένο ρεπορτάζ έχει πολλές ιδιαιτερότητες, ορισμένες εκ των οποίων στην διάρκεια απεργιακών κινητοποιήσεων, ουσιαστικά τις ακυρώνει (δυστυχώς τις κινητοποιήσεις και όχι τις "ιδιαιτερότητες"). Δεν πρέπει κάτι να γίνει και επ' αυτού;\nΓ) Τα "Α" και "Β" ήταν μια κάποια αρχή. Ας συνεχίσουν κι άλλοι.\nΚυριακή, 2 Νοεμβρίου 2008 - 9:47:00 μ.μ. EET\nΜερικές Πιθανές απαντήσεις\n1. Γιατί αυτό το blog είναι γιομάτο απειλές και στερεότυπα\n2. Γιατί κατίσχυσε η σοβαροφάνεια\n3.Γιατί ξεχάσαμε οτι ο καθένας είναι γιός του μπαμπά του\n4. Γιατί "περάσανε" οι ιταμές απειλές κάποιων παρατρεχάμενων\n5.Γιατί πλέον είναι τόσα πολλά τα δημοσιογραφικά βραβεία...\nΚι αυτό για σένα Λασκαρίνα: γιατί ξεθωριάζουνε με τον καιρό τα μάτια των ανθρώπων...\nΣάββατο, 8 Νοεμβρίου 2008 - 3:07:00 π.μ. EET\nΑγαπημένε μου "ανώνυμε",επειδή είμαι και εγώ "κόρη του πατέρα μου" έχω μάθει ότι όλα στη ζωή ολοκληρώνουν τον κύκλο τους και πάμε για άλλα.Ας πάμε για άλλα λοιπόν!\nΚυριακή, 9 Νοεμβρίου 2008 - 12:36:00 μ.μ. EET\nΠοτέ δεν είδανε τα μάτια μου πιο όμορφη γυναίκα απο σένα Λασκαρίνα. Γι΄ αυτό και δεν θα σου χαριστώ...\nΕγώ, το "πάω γι άλλα" το εννοώ!\nΥ.Γ: Κι απέ που θα βρεθούμε; Ας μιλάμε περισσότερο λέω!\nΤρίτη, 11 Νοεμβρίου 2008 - 2:28:00 π.μ. EET


"Πρέπει να είμαστε σταθεροί στο πλάνο μας απέναντι στον Παναθηναϊκό"\nΠρώτη καταχώρηση: Σάββατο, 17 Απριλίου 2021, 18:25 Στη σταθερότητα που θα πρέπει να έχει ο ΠΑΟΚ απέναντι στον Παναθηναϊκό στάθηκε ο Άρης Λυκογιάννης στις δηλώσεις του εν όψει του αυριανού (17:00, ΕΡΤ3) εντός έδρας αγώνα με τους "πράσινους". Αναλυτικά όσα δήλωσε ο Έλληνας κόουτς στην επίσημη ιστοσελίδα της "ασπρόμαυρης" ΚΑΕ: "Έχουμε μπροστά μας έναν πολύ δύσκολο...\nE-volos.grpalo.gr · πριν από 18 ημέρες 15 ώρες ·\nΠρόβλημα με Βέλεθ στον Παναθηναϊκό\nΛάμπρου: "Να μείνουμε πιστοί στο πλάνο μας στα ντέρμπι με Παναθηναϊκό και ΑΕΚ"\nΑνταγωνιστικός ΚΑΙ κόντρα στον Παναθηναϊκό!\nΛυκογιάννης: "Πολύ απαιτητικό το παιχνίδι με τον Παναθηναϊκό"\nΛυκογιάννης : "Να είμαστε ανταγωνιστικοί κόντρα στον Παναθηναϊκό"\nΛυκογιάννης: "Να ελέγξουμε ρυθμό και ριμπάουντ"\nΜπαρτζώκας: "Να μείνουμε σταθεροί στο πλάνο μας"\nΗ ενδεκάδα του Αστέρα απέναντι στον Παναθηναϊκό\nΤο νέο κρεσέντο του Τι Τζέι Μπρέι με τον Παναθηναϊκό\nΛυκογιάννης: "Κυριαρχήσαμε απέναντι στον Προμηθέα"\nΠαναθηναϊκός: Προχωράει και τις υπόλοιπες ανανεώσεις πριν τα πλέι-οφ\nΛαρεντζάκης: "Σταθεροί στο πλάνο μας..."\nΕνίσχυση έως 4.000 ευρώ για τις επιχειρήσεις: Ποιοι είναι δικαιούχοι\nΣτην "pole position" του επενδυτικού gran prix, οι μεγάλοι επιχειρηματικοί όμιλοι της χώρας\nΚίνηση: Κυκλοφοριακό "έμφραγμα" στους δρόμους της Αθήνας\nThere's no such thing as a free takeaway coffee


Σαλάτα με μαριναρισμένες γαρίδες, αβοκάντο, ντομάτες και σάλτσα βαλσάμικου σύκο\nΕξαιρετική συνταγή για σαλάτα με μαριναρισμένες γαρίδες, αβοκάντο, ντομάτες και σάλτσα βαλσάμικου σύκο.\n10 γαρίδες, καθαρισμένες χωρίς τα κεφάλια\n5 μοσχολέμονα, χυμό\n2 πορτοκάλια, χυμό\n1 αβοκάντο, τεμαχισμένο\n2 μεγάλες ντομάτες, τεμαχισμένες\nμαϊντανός, χοντροκομμένος, για γαρνίρισμα\n1/3 φλ ελαιόλαδο\n3 κ.σ. κρέμα βαλσάμικου σύκο\nΣε μία κατσαρόλα με βραστό νερό ρίχνουμε τις γαρίδες και τις βράζουμε για 1 λεπτό.\nΣτραγγίζουμε τις γαρίδες, τις βάζουμε σε ένα μπολ με παγωμένο νερό και μόλις κρυώσουν, τις στραγγίζουμε.\nΒάζουμε τις γαρίδες σε ένα άλλο μπολ και προσθέτουμε τους χυμούς από τα εσπεριδοειδή.\nΑφήνουμε τις γαρίδες να μαριναριστούν για 2 ώρες.\nΜετά τις 2 ώρες, προσθέτουμε το κρεμμύδι και αφήνουμε για άλλες 2 ώρες.\nΣε ένα σουρωτήρι στραγγίζουμε τις γαρίδες, κρατώντας τα κρεμμύδια της μαρινάδας και τα μεταφέρουμε σε ένα μεγάλο μπολ.\nΠροσθέτουμε τις ντομάτες και αφήνουμε στην άκρη.\nΡίχνουμε σε ένα σέικερ το ελαιόλαδο, την κρέμα βαλσάμικου σύκο, το αλάτι και χτυπάμε να ενωθούν τα υλικά.\nΠεριχύνουμε τη σαλάτα με τη σάλτσα βαλσάμικου σύκο, ανακατεύουμε, γαρνίρουμε με το μαϊντανό και σερβίρουμε.\nΜία εξαιρετική συνταγή για πασχαλινά κεκάκια βανίλιας με γλάσο λευκής σοκολάτας. Υλικά Για τα κεκάκια: 125γρ αλεύρι που φουσκώνει μόνο του 125 ζάχαρη άχνη 125γρ βούτυρο, μαλακωμένο 2 αβγά 1 κ.γ. εκχύλισμα\nΟΙ ΕΠΙΛΟΓΕΣ ΤΗΣ ΧΡΥΣΟΥΛΑΣ 24/04/[email protected]:52 Περισσότερα\nΜία εξαιρετική συνταγή για πίτα με σπανάκι και ρύζι. Υλικά 2 σκελίδες σκόρδο, ψιλοκομμένο 500 γρ. κρεμμυδάκια φρέσκα, ψιλοκομμένα 1 μεγάλο πράσο, ψιλοκομμένο 1 κιλό φύλλα σπανάκι, προβρασμένο 1 ματσάκι φρέσκο μάραθο, ψιλοκομμένο μια πρέζα ζάχαρη αλάτι, κατά βούληση πιπέρι,\nΟΙ ΕΠΙΛΟΓΕΣ ΤΗΣ ΧΡΥΣΟΥΛΑΣ 23/04/[email protected]:30 Περισσότερα\nΟΙ ΕΠΙΛΟΓΕΣ ΤΗΣ ΧΡΥΣΟΥΛΑΣ 22/04/[email protected]:01 Περισσότερα\nΜία εξαιρετική συνταγή για κριθαράκι χωρίς γλουτένη με λαχανικά και γραβιέρα. Υλικά 200 γρ.κριθαράκι χωρίς γλουτένη 50 ml ελαιόλαδο 1 μελιτζάνα μέτρια, σε κύβους 2 κρεμμύδια , ψιλοκομμένα 2 σκελίδες σκόρδο, πολτοποιημένες\nΟΙ ΕΠΙΛΟΓΕΣ ΤΗΣ ΧΡΥΣΟΥΛΑΣ 19/04/[email protected]:41 Περισσότερα\nΜία εξαιρετική συνταγή για semifreddo με βατόμουρα, φιστίκια Αιγίνης και γλάσο μαρμελάδας. Υλικά 180 γρ. ζάχαρη 2 αβγά, κρόκοι 10 γρ. ζελατίνη σε φύλλα 200ml γάλα\nΟΙ ΕΠΙΛΟΓΕΣ ΤΗΣ ΧΡΥΣΟΥΛΑΣ 18/04/[email protected]:09 Περισσότερα\nΠατάτες γεμιστές με μανιτάρια και καπνιστό ζαμπόν\nΜία εξαιρετική συνταγή για πατάτες γεμιστές με μανιτάρια και καπνιστό ζαμπόν. Υλικά 3 πατάτες μεγάλες 2 κ.σ. βούτυρο, ανάλατο 1 κρεμμύδι, ψιλοκομμένο 1 σκόρδο, πολτοποιημένο 200 γρ. καπνιστό ζαμπόν, ψιλοκομμένο σε κύβους\nΟΙ ΕΠΙΛΟΓΕΣ ΤΗΣ ΧΡΥΣΟΥΛΑΣ 16/04/[email protected]:10 Περισσότερα\n7:40 Ο μεγαλύτερος εκπαιδευτικός οργανισμός της Ινδίας ανοίγει ίδρυμα στην Ηλεία!\n7:31 Απαγόρευση κυκλοφορίας στα φορτηγά άνω του 1,5 τόνου μέσα στις γιορτές\n7:24 Στο Πεκίνο σήμερα ο Αλέξης Τσίπρας


Οι αντίπαλοι των ομάδων μας στο Europa League – Aigaio365\nΔευτέρα 26 Οκτ. 2020 | 23:36\nAigaio365 > SPORTS > Οι αντίπαλοι των ομάδων μας στο Europa League\nΟι αντίπαλοι των ομάδων μας στο Europa League\nΙούλ 14, 2017, 4:02 ΜΜ\nO ΠΑΟΚ θα ταξιδέψει στο Κίεβο για να αντιμετωπίσει την Ολίμπικ Ντόνετσκ, ο Παναθηναϊκός θα αγωνιστεί με το νικητή του ζευγαριού Γκαμπάλα – Γιαγκελόνια, ενώ ο Πανιώνιος, εφόσον προκριθεί, θα αντιμετωπίσει τη νικήτρια του ζευγαριού Μακάμπι Τελ Αβίβ – Ρέικιαβικ, όπως προέκυψε από την κλήρωση του 3ου προκριματικού γύρου του Europa League.\nΟ ΠΑΟΚ θα αντιμετωπίσει τη λιγότερο γνωστή ομάδα του Ντόνετσκ, η οποία έφτασε μέχρι την 4η θέση πέρυσι. Ο Παναθηναϊκός περιμένει την Γκαμπάλα για να πάρει εκδίκηση για τον προπέρσινο αποκλεισμό του. Η ομάδα από το Αζερμπαϊτζάν αναδείχθηκε ισόπαλη 1-1 με τη Γιαγκελόνια στον 1ο αγώνα του 2ου προκριματικού γύρου, όμως σε περίπτωση που αποκλειστεί, οι «πράσινοι» θα αντιμετωπίσουν τους Πολωνούς, που πέρυσι τερμάτισαν πίσω από τη Λέγκια Βαρσοβίας.\nΟ Πανιώνιος ενδέχεται να αντιμετωπίσει τη Μακάμπι Τελ Αβίβ που από το 2004-2005 έχει αντιμετωπίσει ΠΑΟΚ, Ολυμπιακό, Παναθηναϊκό και Αστέρα Τρίπολης σε ευρωπαϊκές διοργανώσεις. Οι Ισραηλινοί νίκησαν με 3-1 στο Τελ Αβίβ τη Ρέικιαβικ.\nΗ κλήρωση όλων των ομάδων:\nκλήρωση, Πανιώνιος, ΠΑΟ, ΠΑΟΚ\nΠροηγούμενο άρθρο Θάνου: Φοβούνται επειδή πιστεύω στη μάχη κατά της διαπλοκής και της διαφθοράς\nΕπόμενο άρθροΔύσκολη κλήρωση για Ολυμπιακό και ΑΕΚ στα πλέι οφ του Τσάμπιονς λιγκ


By Χρύσα Ζλατίντση 09/08/2019\nΣτις 10/08/2019, οι ποδηλάτες έχουν και πάλι την τιμητική τους! Στο Radlnacht σας περιμένει μια ξεκούραστη περιήγηση στο κέντρο της πόλης. Η περιοδεία ξεκινά στις 20:30, ενώ το γενικότερο πρόγραμμα ήδη στις 17:00.\nΓια μια νύχτα, ο δρόμος ανήκει στους ποδηλάτες\nΗ χαλαρή ποδηλασία στο Μόναχο είναι δυνατή όχι μόνο στην ύπαιθρο, αλλά στις 10/08 δίνεται η δυνατότητα να απολαύσετε τις βόλτες σας στη μέση του δρόμου! Ειδικά για το Radlnacht οι πιο όμορφοι και συνήθως πολυσύχναστοι δρόμοι, καθώς και μερικές σήραγγες του Μονάχου θα είναι κλειστοί για τη γενική κυκλοφορία, ενώ θα διατεθούν για την εκδήλωση αυτή.\nΜετά την άφιξη των συμμετεχόντων στην Königsplatz, η διαδρομή των 17,5 χιλιομέτρων ξεκινά γύρω στις 20:30. Σύμφωνα με τους διοργανωτές, 16.000 συμμετέχοντες ήταν τελευταία φορά ο αριθμός των ανθρώπων που βγήκαν στους δρόμους χωρίς αυτοκίνητα.\nΠρόγραμμα με συναυλίες και τελετή απονομής βραβείων\nΌλα όσα είναι προγραμματισμένα στην Königsplatz ήδη από το απόγευμα, αξίζουν τον κόπο! Το συγκρότημα LVNG παρέχει μουσική ψυχαγωγία με indie, ηλεκτρονική ποπ και Neo-Soul από το Μόναχο, αλλά δε σας περιμένει μόνο αυτό: νωρίς το βράδυ θα πραγματοποιηθεί μια έκπληξη για το κοινό της πόλης.\nΓια τα τρόφιμα και τα ποτά έχει μεριμνηθεί επίσης από τους διοργανωτές. Στο τέλος της διαδρομής και της γενικότερης εκδήλωσης, θα κλείσει η όμορφη αυτή μέρα με εορταστική απονομή βραβείων.\nΠεριορισμοί κυκλοφορίας στο κέντρο της πόλης\nΚαθ ‘όλη τη διάρκεια της εκδήλωσης, θα υπάρχουν περιορισμοί κυκλοφορίας στο κέντρο της πόλης. Βόλτες προς το κέντρο της πόλης δεν συνιστώνται. Όλοι οι οδηγοί και οι χρήστες λεωφορείων και τραμ θα ενημερωθούν εγκαίρως σχετικά με τοπικούς περιορισμούς.\nΤην ημέρα της εκδήλωσης, από τις 20:00 έως τις 22:30, σίγουρα θα υπάρξουν μειώσεις δρομολογίων. Για λόγους ασφαλείας, οι οδηγοί, οι πεζοί και όλοι οι άλλοι χρήστες της οδού δεν επιτρέπεται να διασχίσουν το Radlcorso.\nΒασιλιάς Όθωνας, 81 ετών…\nNeumarkt: Μικρή μητρόπολη τέχνης και πολιτισμού


ΠΡΙΝ | Εφημερίδα της ανεξάρτητης Αριστεράς: Στα νύχια του ΔΝΤ μας πετούν Μέρκελ, Ε.Ε\nΔεν έχει προηγούμενο η επίθεση που έχει εξαπολύσει η κυβέρνηση κατά των εργαζομένων. Mέσα σε λίγες μόνο ημέρες, επιχειρεί να ισοπεδώσει δικαιώματα που κατακτήθηκαν με αιματηρούς αγώνες δεκαετιών, επιτυγχάνοντας έτσι μια βίαιη και συντριπτική αναδιανομή του κοινωνικού πλούτου.\nAσφαλιστικό, συνταξιοδοτικό, φορολογικό, εργασιακό, αλλά και παιδεία, υγεία, αυτοδιοίκηση –όλα δηλαδή τα θέματα που καθορίζουν την ποιότητα ζωής του ανθρώπου– μπαίνουν στον Προκρούστη, για να βγουν παραμορφωμένα και αποκρουστικά, όπως απαιτεί το κεφάλαιο.\nAναγνωρίζοντας το σοκ που θα προκληθεί και το θανάσιμο κίνδυνο να εκδηλωθούν αλλεπάλληλες κοινωνικές εκρήξεις και εργατικοί Δεκέμβρηδες, ο Παπανδρέου επιστρατεύει όλο του το οπλοστάσιο και προσπαθεί να διασφαλίσει κάθε δυνατή στήριξη. Στο εσωτερικό, περιβάλλεται από την ουσιαστική συναίνεση της NΔ, την ενεργητική συστράτευση του ΛAOΣ, αλλά και την εγκληματική στάση των κυβερνητικών-εργοδοτικών γραφειοκρατών της ΓΣEE, οι οποίοι... λιάζονται στην Xαλκιδική, μοιράζοντας τους θώκους της ασήμαντης εξουσίας τους.\nΌσο για το εξωτερικό, είναι πλέον φανερό ότι η «επιχείρηση διάσωσης» της ελληνικής οικονομίας θα φέρει την σφραγίδα τόσο της EE όσο και του ΔNT. Eνός μισητού οργανισμού, με ιστορία γεμάτη από οδυνηρές εμπειρίες, καθώς έχει καταστρέψει πολλές χώρες και έχει οδηγήσει ολόκληρους λαούς στην εξαθλίωση, με στόχο να μη χάσουν τα λεφτά τους (και να κερδίσουν περισσότερα) οι καπιταλιστές και ειδικά οι πολυεθνικές και οι ξένοι πιστωτές.\nH σύνοδος κορυφής της ερχόμενης Πέμπτης, που σφραγίζεται ήδη από τη σκληρή και αδίστακτη στάση του Bερολίνου και του γερμανικού κεφαλαίου, ίσως ανοίξει την πόρτα για νέο γύρο «έκτακτων» μέτρων, όπως μαζικές απολύσεις δημοσίων υπαλλήλων και ιδιωτικοποιήσεις ή ακόμη και γενικευμένη υποτίμηση του εισοδήματος των ελλήνων εργαζομένων.\nAπέναντι σε αυτή τη λαίλαπα, είναι φανερό ότι το κίνημα της υποταγής και η Aριστερά της ήττας δεν μπορούν ούτε να σηκώσουν ανάχωμα, ούτε να εκφράσουν τη λαϊκή οργή που φουντώνει. Oι πρωτοβουλίες των πρωτοβάθμιων σωματείων, τα οποία την Tρίτη το απόγευμα καλούν σε νέα συγκέντρωση, στα Προπύλαια και σε άλλες πόλεις, είναι αναμφίβολα πρωτοπόρες και ελπιδοφόρες. Ωστόσο, η εποχή απαιτεί περισσότερα...\nat 7:14 π.μ.


Ο γιος του Μπάρκουλη στην πασαρέλα - Το συγκινητικό μήνυμα της μητέρας του (ΦΩΤΟ)\nΟ γιος του Ανδρέα Μπάρκουλη, Νικόλας,περπάτησε ως μοντέλο σε επίδειξη μόδας για άτομα με ειδικές ανάγκες.\nΗ μητέρα του συγκινημένη ανήρτησε ένα μήνυμα στα social media: "Από την χθεσινή τρίτη επίδειξη μόδας ΑΜΕΑ. Το γήπεδο ασφυκτιούσε από κόσμο και η συγκίνηση χτύπησε κόκκινο. Ευχαριστούμε πολύ για την τιμή που μας κάνατε να συμμετάσχει και ο Νικόλας σε αυτό το μοναδικό γεγονός" έγραψε χαρακτηριστικά και ανέβασε φωτογραφίες από την επίδειξη.


Ο πρίγκιπας Χάρι ακολουθεί τα βήματα της μητέρας του, πριγκίπισσας Νταϊάνα σε ναρκοπέδιο στην Αγκόλα | Hello Magazine\nΟ πρίγκιπας Χάρι ακολουθεί τα βήματα της μητέρας του, πριγκίπισσας Νταϊάνα σε ναρκοπέδιο στην Αγκόλα\nΤα βήματα της μητέρας του πριγκίπισσας Νταϊάνα ακολούθησε ο πρίγκιπας Χάρι, στη βασιλική περιοδεία του στη Νότια Αφρική. Την πέμπτη ημέρα της περιοδείας, σήμερα Παρασκευή 27 Σεπτεμβρίου, ο Δούκας του Σάσεξ, επισκέφτηκε ένα μερικώς καθαρισμένο ναρκοπέδιο της Αγκόλα. Φορώντας τον κατάλληλο προστατευτικό εξοπλισμό ο νέος μπαμπάς, περπάτησε μέσα στο ναρκοπέδιο. Το 1997, δύο μήνες πριν […]\n27 ΣΕΠΤΕΜΒΡΙΟΥ 19 - 14:33\nΤα βήματα της μητέρας του πριγκίπισσας Νταϊάνα ακολούθησε ο πρίγκιπας Χάρι, στη βασιλική περιοδεία του στη Νότια Αφρική. Την πέμπτη ημέρα της περιοδείας, σήμερα Παρασκευή 27 Σεπτεμβρίου, ο Δούκας του Σάσεξ, επισκέφτηκε ένα μερικώς καθαρισμένο ναρκοπέδιο της Αγκόλα. Φορώντας τον κατάλληλο προστατευτικό εξοπλισμό ο νέος μπαμπάς, περπάτησε μέσα στο ναρκοπέδιο.\nΤο 1997, δύο μήνες πριν χάσει τη ζωή της στο θανατηφόρο τροχαίο στους δρόμους του Παρισιού, η κοσμαγάπητη πριγκίπισσα ταξίδεψε στην Άγκολα και περπάτησε σε ενεργό τότε ναρκοπέδιο. Σκοπός της ήταν να ευαισθητοποιήσει τα κράτη για τα αμέτρητα σκοτωμένα ή ακρωτηριασμένα παιδιά, που πήγαιναν ανέμελα να παίξουν και ανατινάζονταν σε κάποιο παρατημένο ναρκοπέδιο. Το τότε ναρκοπέδιο στο οποίο είχε περπατήσει η ριψοκίνδυνη πριγκίπισσα Νταϊάνα, σήμερα είναι ένας πολυσύχναστος δρόμος, με σχολείο, σπίτια και καταστήματα. Ωστόσο, η φωτογραφία που ουσιαστικά αποτελεί μία ένθεση με τον πρίγκιπα Χάρι και την πριγκίπισσα Νταϊάνα σε ναρκοπέδιο της Αγκόλα, κάνει τον γύρο του διαδικτύου.\nPrince Harry retraced his mother’s footsteps as he visited a partially cleared minefield in Angola on the fifth day of the #SussexRoyalTour. Princess Diana famously visited in 1997 to highlight the threat of munitions, but the Halo Trust have been clearing land mines to turn the area into a thriving community ♥\nA post shared by HELLO! Magazine (@hellomag) on Sep 27, 2019 at 1:39am PDT\nΠΕΡΙΣΣΟΤΕΡΑ ΓΙΑ ΒΑΣΙΛΙΚΗ ΠΕΡΙΟΔΕΙΑ ΝΟΤΙΑ ΑΦΡΙΚΗ, ΝΟΤΙΑ ΑΦΡΙΚΗ, ΠΡΙΓΚΙΠΑΣ ΧΑΡΙ, ΠΡΙΓΚΙΠΙΣΣΑ ΝΤΑΪΑΝΑ\nΗ Kristen Stewart καθηλώνει ως Πριγκίπισσα Νταϊάνα στο trailer του “Spencer” Πρίγκιπας Harry: Οι ευχές του αδερφού του William και του Πρίγκιπα Καρόλου για τα γενέθλιά του Πριγκίπισσα Νταϊάνα: Όλες οι ηθοποιοί που την έχουν υποδυθεί Πριγκίπισσα Νταϊάνα: 24 χρόνια από το θάνατό της – Το φωτογραφικό άλπουμ της ζωής της Kristen Stewart: Η νέα φωτογραφία της ως Πριγκίπισσα Diana


Το κέντρο πληροφόρησης των ντόπιων αναδεικνύει το Μεσολόγγι και τις δυνατότητές του! - Messolonghi By Locals\nΤο κέντρο πληροφόρησης των ντόπιων αναδεικνύει το Μεσολόγγι και τις δυνατότητές του!\nBy Αλέξανδρος20 Μαρτίου 2022Blog\nΤο Κέντρο Πληροφόρησης- info point του MESSOLONGHI BY LOCALS λειτουργεί καθημερινά και υποδέχεται επισκέπτες από την Ελλάδα και το εξωτερικό που αναζητούν πληροφορίες για το Μεσολόγγι.\nΣυγκεκριμένα, το #ΚέντροΠληροφόρησης των #Ντόπιων, έχει ως στόχο να ενημερώνει για σημεία ενδιαφέροντος, δραστηριότητες, ωράρια μουσείων και βιωματικές εμπειρίες στις οποίες μπορούν να συμμετάσχουν οι επισκέπτες.\nΤο info point του MESSOLONGHI BY LOCALS εκτός από φυσικός χώρος υποδοχής επισκεπτών είναι και χώρος διοργάνωσης δράσεων που αποσκοπούν στην ανάδειξη της πολιτιστικής ταυτότητας του Μεσολογγίου και των δυνατοτήτων που προσφέρει ο τόπος.\nΣτο επίκεντρο των καθημερινών ενεργειών του info point είναι η επικοινωνία με τις μονάδες φιλοξενίας και τους τρόπους που μπορούν όσοι διαμένουν σε αυτές να εμπλουτίσουν τη διαμονή τους στο Μεσολόγγι καθώς και η διάθεση χαρτών της πόλης και της λιμνοθάλασσας τους οποίους βρίσκουν οι επισκέπτες στα δωμάτιά τους.\nΟι χάρτες που έχουν δημιουργηθεί μέχρι σήμερα και διανέμονται δωρεάν σε ντόπιους και επισκέπτες είναι:\nΟ Χάρτης των ντόπιων. Ο βασικός χάρτης που αναδεικνύει τα αξιοθέατα του Μεσολογγίου και τους επισκέψιμους χώρους.\nΟ χάρτης του Γύρου της Κλείσοβας. Αφορά την διαδρομή περιμετρικά της λιμνοθάλασσας της Κλείσοβας και τα σημεία ενδιαφέροντος.\nΟ χάρτης του Ψαρά. Αναδεικνύει σημεία ενδιαφέροντος που έχουν ως βασική θεματική την αλιευτική παράδοση του τόπου και το αντικτυπο της στην πολιτιστική ταυτότητα του Μεσολογγίου.\nΔιαδρομή Αρχιτεκτονικής που παρουσιάζει κτίρια με αρχιτεκτονικό ενδιαφέρον.\nΙστορική διαδρομή που αφορά περίπατο με τους Ελεύθερους Πολιορκημένους.\nΟι ταξιδιώτες από το εξωτερικό προμηθεύονται αγγλικούς χάρτες της πόλης και ενημερώνονται για τις ξεναγήσεις, τις δραστηριότητες και τις βόλτες με γαΐτα που γίνονται στα αγγλικά.\nΈνα κέντρο πληροφόρησης που δημιουργήθηκε από τους Ντόπιους\nΑξιοσημείωτο είναι το γεγονός πως το Κέντρο Πληροφόρησης δημιουργήθηκε ύστερα από μία σειρά συμμετοχικών διαδικασιών όπου οι ίδιοι οι ντόπιοι (πολίτες, φορείς, σύλλογοι, εκπαιδευτικά ιδρύματα κ.α.) συνεργάστηκαν και συνδιαμόρφωσαν τη σύγχρονη ταυτότητα του Μεσολογγίου.\nΜία διαδικασία που συνεχίζεται ακόμη και οι επισκέπτες μπορούν να απολαύσουν τα αποτελέσματά της καθώς έχουν τη δυνατότητα να γνωρίσουν τον τόπο μέσα από την ματιά των ντόπιων.\nΤο έργο του Κέντρου Πληροφόρησης υλοποιείται από τον μη κερδοσκοπικό οργανισμό ΤΟ ΜΕΣΟΛΟΓΓΙ ΤΩΝ ΝΤΟΠΙΩΝ-MESSOLONGHI BY LOCALS και βασική πηγή χρηματοδότησής του είναι οι δωρεές του κόσμου.\nΓνωρίστε την δράση του οργανισμού:\nΕπισκεφτείτε μας και γνωρίστε το έργο μας από κοντά!\nPrevious PostΞε-καθαρίζουμε την Κλείσοβα - Μεγάλος Εθελοντικός Καθαρισμός στις 3 Απριλίου\nNext PostΟι ντόπιοι αναζωογονούν τον τόπο τους


Λιβύη: 5 νεκροί και 13 τραυματίες από έκρηξη παγιδευμένου αυτοκινήτου | ΣΚΑΪ\nΛιβύη: 5 νεκροί και 13 τραυματίες από έκρηξη παγιδευμένου αυτοκινήτου\nΠέντε άμαχοι σκοτώθηκαν και άλλοι 13 τραυματίστηκαν χθες όταν ανατινάχθηκε ένα αυτοκίνητο παγιδευμένο με εκρηκτικά μπροστά σε ένα νοσοκομείο στη Βεγγάζη, στην ανατολική Λιβύη, δήλωσε εκπρόσωπος του νοσηλευτικού ιδρύματος στο Γαλλικό Πρακτορείο.\n«Ένα παγιδευμένο αυτοκίνητο εξερράγη μπροστά στην είσοδο του νοσοκομείου, σκοτώνοντας πέντε πολίτες και τραυματίζοντας 13 άλλους», είπε η Φάντια αλ Μπαργάθι, εκπρόσωπος του νοσοκομείου αλ Τζαλάα.\nΗ έκρηξη σημειώθηκε στις 22:00 χθες, είπε υπό τον όρο να μην κατονομαστεί ένας αξιωματικός του στρατού, ο οποίος πρόσθεσε ότι «οφειλόταν σε μια βόμβα που είχαν κολλήσει στο κάτω μέρος του δαπέδου ενός αυτοκινήτου σταθμευμένου μπροστά στο νοσοκομείο».\nΣτο νοσοκομείο, ένα από τα κυριότερα της Βεγγάζης, νοσηλεύονται πολλοί στρατιώτες και παραστρατιωτικοί που έχουν τραυματιστεί σε μάχες.\nΔεύτερη μεγαλύτερη πόλη της Λιβύης, σε απόσταση περίπου 1.000 χλμ. ανατολικά της πρωτεύουσας Τρίπολης, η Βεγγάζη είναι εδώ και περίπου δύο χρόνια θέατρο αιματηρών μαχών μεταξύ δυνάμεων πιστών στην κυβέρνηση και διαφόρων ενόπλων οργανώσεων, συμπεριλαμβανομένων του Ισλαμικού Κράτους (ΙΚ) και της Άνσαρ Ασαρία, η οποία θεωρείται προσκείμενη στην αλ Κάιντα.\nΟι δυνάμεις που πρόσκεινται στην κυβέρνηση εθνικής ενότητας (ΚΕΕ) απώθησαν μια νέα αντεπίθεση των τζιχαντιστών στο προπύργιό τους στη Σύρτη, 450 χλμ. ανατολικά της Τρίπολης, κατόπιν «άγριων» μαχών, σύμφωνα με μια ανακοίνωση του στρατού.\nΗ Λιβύη έχει βυθιστεί στο χάος μετά την πτώση και τον του Μουάμαρ Καντάφι το 2011, έπειτα από μια εξέγερση που υποστηρίχθηκε από μια στρατιωτική επέμβαση της Γαλλίας, της Βρετανίας και των ΗΠΑ.


Οδηγός σχετικά με την απομάκρυνση του About Blank\nAbout Blank είναι ένα πρόγραμμα περιήγησης αεροπειρατής που αλλάζει τις ρυθμίσεις περιήγησης και είναι βασικά μια άλλη έκδοση του Cool Web Search αεροπειρατή. Είναι σε θέση να εγκαταστήσετε το ίδιο στον Internet Explorer, Google Chrome και Firefox του Mozilla. Το αεροπειρατή είναι μια σοβαρή λοίμωξη που μπορεί να προκαλέσει μεγάλη ζημιά στο σύστημά σας, ωστόσο, δεδομένου ότι τεχνικά δεν είναι ένας ιός, antivirus σας θα πιθανώς το χάσετε. Σας συνιστούμε ανεπιφύλακτα να σας να αποκτήσει ένα νόμιμο anti-spyware και να καταργήσετε About Blank.\nΠώς λειτουργεί η About Blank?\nΟ κατάλογος των προβλημάτων που συνδέονται με αυτό το πρόγραμμα περιήγησης αεροπειρατή είναι μακρύς. Αυτό παραπλανητικού διακομιστή αλλαγές σας Αρχική σελίδα, έτσι ώστε κάθε φορά που ανοίγετε μια νέα καρτέλα βλέπετε about:blank γραμμένο στη γραμμή διευθύνσεων. Ο εισβολέας πραγματοποιεί αυτές τις αλλαγές, αντικαθιστώντας την υπάρχουσα αρχική σελίδα με το αρχείο HTML. Στη σελίδα θα εισαχθεί στη μηχανή αναζήτησης «Γρήγορη αναζήτηση Ιστού» και αναγκασμένοι να το χρησιμοποιούν. Ο κινητήρας είναι απογοητευτική, αφού με κάθε νέα αναζήτηση θα παρουσιαστείτε με πολλές αναδυόμενες διαφημίσεις, banners, κλπ. Σας συμβουλεύουμε να μην θέσει σε κίνδυνο την ασφάλεια του υπολογιστή σας κάθε περαιτέρω και να μείνετε μακριά από αυτά. Αυτές οι διαφημίσεις εμφανίζονται από τρίτους και μπορεί να είναι πολύ επικίνδυνο. Ο αεροπειρατής δεν παρακολουθεί τους έτσι τη δυνατότητα να μολύνει τον υπολογιστή σας με ακόμη πιο κακόβουλο λογισμικό είναι πολύ πραγματικό. Αυτή η εφαρμογή μπορεί να δώσει πρόσβαση σε προσωπικά σας στοιχεία που αποθηκεύονται στο εσωτερικό του υπολογιστή σας για να τα εν λόγω τρίτα μέρη πάρα πολύ. Σας δεν πρέπει να καθυστερήσει την αφαίρεση About Blank.\nΚατεβάστε εργαλείο αφαίρεσηςγια να καταργήσετε About Blank\nΤο αεροπειρατή μεταφέρει επίσης εργαλείο browser helper object στον υπολογιστή σας. BHO βοηθά το αεροπειρατή και μπορεί να συνδεθεί στο Internet πίσω από την πλάτη σας, και κατά συνέπεια επιβράδυνση των browsers και λαμβάνοντας μέρος των πόρων του υπολογιστή σας. Φαίνεται ότι μετά το σάπιο καθεστώς που καταφέρνει να κρύψει dll αρχείο μέσα δικό σου ληξιαρχείο:\nΤο γεγονός ότι η εφαρμογή έχει συνδέσεις dll καθιστά εξαιρετικά δύσκολο να αρθούν, διότι μετά την αφαίρεση μπορεί να κατεβάσει και πάλι. Η διαδικασία πρέπει να είναι πολύ ακριβή και γι “ αυτό και δεν συνιστούμε να καταργήσετε About Blank μόνοι σας. Πολύ πιο ευεργετική θα ήταν να απασχολούν ένα ισχυρό εργαλείο ασφάλειας.\nΑεροπειρατή αυτό μπορεί να γίνει ένας τρόπος για την επικίνδυνη Trojans να εισέλθουν στον υπολογιστή σας, η οποία με τη σειρά του μπορεί να οδηγήσει σε πολύ σοβαρές malware θέματα. Οι ερευνητές επίσης παρατήρησαν ότι το αεροπειρατής τροποποιεί ορισμένα αρχεία .exe που τρέχει σε σας διαχείριση εργασιών των Windows. Η τελευταία έκδοση του αεροπειρατή δημιουργεί τα ονόματα τυχαία και που καθιστά την ανίχνευσή τους είναι πολύ δύσκολη.\nΠώς να αφαιρέσετε About Blank?\nAbout Blank είναι μια τρομερή ενόχληση και πρέπει να τον φροντίσει αμέσως. Έως ότου μπορείτε να απαλλαγείτε από About Blank, το αεροπειρατή αποτελεί μεγάλη απειλή στον υπολογιστή σας. Σας συμβουλεύουμε να χρησιμοποιήσετε ένα ισχυρό αντι-spyware να απεγκαταστήσετε About Blank. Αν, ωστόσο, είναι αποφασισμένοι να το κάνουμε μόνοι σας, σιγουρευτείτε για να ακολουθήσετε τις οδηγίες για το πώς να εξαλειφθούν About Blank που παρέχονται κατωτέρω.\nΕπιλέξτε απεγκατάσταση ένα πρόγραμμα και να απεγκαταστήσετε το ανεπιθύμητο εφαρμογή.\nWindows Vista ένας Windows 7\nΕπιλέξτε απεγκατάσταση ένα πρόγραμμα και να απεγκαταστήσετε About Blank.\nΕπιλέξτε Add ή Remove programs και αφαιρέστε About Blank.\nΚαταγγείλει About Blank από τις μηχανές αναζήτησης\nΕπιλέξτε το μενού Εργαλεία και κάντε κλικ στην επιλογή Διαχείριση πρόσθετων.\nΕπιλέξτε υπηρεσίες παροχής αναζήτησης και να σβήσει η μηχανή αναζήτησης ανεπιθύμητα.\nΟρίστε μια νέα μηχανή αναζήτησης, να αποθηκεύσετε τις αλλαγές, και κλείστε το παράθυρο.\nΕπιλέξτε το μενού «Εργαλεία» και πάλι, και επιλέξτε Επιλογές Internet.\nΜετακινηθείτε καρτέλα «Γενικά» και να αλλάξετε την αρχική σελίδα σας.\nΕπιλέξτε άνοιγμα μια σελίδα ή ένα σύνολο σελίδες και κάντε κλικ στην επιλογή Ορισμός σελίδες.\nΓράψτε στη διεύθυνση URL της σελίδας σας προτιμώμενη και κάντε κλικ στο κουμπί OK.\nΕπιλέξτε Αναζήτηση επικεφαλίδα και πατήστε διαχείριση μηχανές αναζήτησης\nΚάντε κλικ στο μενού Εργαλεία και πηγαίνετε στις επιλογές.\nΣτην καρτέλα Γενικά αλλάζει την αρχική σελίδα και κάντε κλικ στο κουμπί OK. Αφήστε το μενού.\nΣτο πλαίσιο αναζήτησης, πατήστε το εικονίδιο μηχανή αναζήτησης.\nΚάντε κλικ στην επιλογή Διαχείριση μηχανές αναζήτησης, να διαγράψετε μηχανή αναζήτησης, και να επιλέξετε ένα νέο.


Ζυγός Μηνιαίες αστρολογικές προβλέψεις Φεβρουαρίου 2020\nΜηνιαίες προβλέψεις για τον Ζυγό. Τι επιφυλάσσουν τα άστρα στους Ζυγούς αυτό το μήνα σε αισθηματικά, επαγγελματικά και οικονομικά, με βάση τις αστρολογικές όψεις από την έγκριτη αστρολόγο Δάφνη Ιωάννου.\nΑποφασίστε επιτέλους να κάνετε εκκαθάριση στην ψυχή σας από μη υγιείς σχέσεις και ανοίξτε την καρδιά σας σε κάποιον/α που μπορεί να σας προσφέρει συντροφικότητα και να αναλάβει τα ηνία της σχέσης με τη δυναμικότητά του. Η Αφροδίτη στον έβδομο οίκο σας, των σχέσεων, φέρνει μια δυναμική ενέργεια στην ερωτική σας ζωή, με σταθερότητα και διάρκεια. Με τον Άρη στον τέταρτο οίκο σας, του σπιτιού και της οικογενειακής σας ζωής, αυξάνονται οι ευθύνες στο σπίτι σας, με τα παιδιά σας, τα μέλη της οικογένειάς σας και τους συγγενείς σας, δημιουργώντας άγχος και πίεση να ανταπεξέλθετε σε όλες αυτές τις υποχρεώσεις σας. Παράλληλα, έχετε να αντιμετωπίσετε μια ιδιαίτερα απαιτητική περίοδο στην καριέρα σας. Μπορείτε όμως να ισορροπήσετε τα πράγματα με τη δύναμη και την ενεργητικότητά σας.\nΟι καινοτόμες ιδέες σας αξίζουν πολλά κι αυτό κάνει τους ανθρώπους να συρρέουν δίπλα σας. Η πανσέληνος φωτίζει τον φιλικό και ομαδικό ενδέκατο οίκο σας και φέρνει νέα άτομα στη ζωή σας, αλλά αυτό δεν σημαίνει ότι κάθε άτομο που γνωρίζετε είναι υποψήφιος για φίλος ή συνεργάτης. Θα πρέπει να εκπέμπετε στο ίδιο μήκος κύματος διανοητικά και να έχετε ζήλο για δημιουργικότητα, πράγμα το οποίο μπορεί να γίνει λίγο περίπλοκο στην πορεία της γνωριμίας. Με το να είστε ειλικρινείς και πάνω απ’ όλα ο πραγματικός εαυτός σας, θα έχετε την ευκαιρία να βρείτε αληθινούς φίλους και συνεργάτες που σας κάνουν ευτυχισμένους.\nΓιατί να μην κάνετε ένα νέο ξεκίνημα στην καθημερινή σας ζωή; Η νέα Σελήνη στον έκτο οίκο σας, της υγείας και της οργάνωσης, σας βοηθά να ξεκινήσετε νέες καθημερινές συνήθειες ή ακόμα και να κάνετε δίαιτα ή να πάτε στο γυμναστήριο. Μην παρεκκλίνετε από τους στόχους σας αν ο ανάδρομος Ερμής στον ίδιο τομέα του χάρτη σας ανατρέψει κάποια από τα σχέδιά σας ή φέρει καθυστερήσεις. Αν τώρα ξεκινήσετε ένα νέο πλάνο διατροφής, ένα λεπτομερές έργο στην εργασία σας ή γυμναστήριο, μην απογοητεύεστε, εντός έξι μηνών θα έχετε τα αποτελέσματα των προσπαθειών σας. Δεδομένου ότι ο έκτος οίκος διέπει την υπηρεσία, μπορεί να προσλάβετε ένα νέο βοηθό ή έναν πάροχο υπηρεσιών (όπως για παράδειγμα, μία μπέιμπι σίτερ, έναν υπάλληλο ή μια εταιρεία καθαρισμού) ή να δημοσιεύσετε μια αγγελία στα κοινωνικά δίκτυα.


Καλύτερο DAT σε μετατροπέα MPEG για μετατροπή DAT σε MPEG\nΠώς να μετατρέψετε δωρεάν DAT σε MPEG\nΠΑΡΑΓΓΕΛΙΑΣ: Έχετε ανάγκη μετατροπής DAT σε MPEG; Εάν αναζητάτε τον καλύτερο μετατροπέα DAT σε MPEG, βρίσκεστε στο σωστό μέρος. Αυτή η ανάρτηση θα σας δείξει τον καλύτερο τρόπο για να κάνετε τη μετατροπή βίντεο από DAT σε MPEG.\nΨηφιακή κασέτα ήχου (DAT ή R-DAT) είναι ένα μέσο εγγραφής σήματος και αναπαραγωγής, το οποίο έχει τη δυνατότητα εγγραφής σε υψηλότερους, ίσους ή χαμηλότερους ρυθμούς δειγματοληψίας από ένα CD. Καταστήματα VCD (CD βίντεο) MPEG αρχεία κάτω από την επέκταση DAT. Με μια άλλη λέξη, ένα αρχείο DAT είναι στην πραγματικότητα μορφή MPEG1 ή MPEG2 με επέκταση DAT. Αντικείμενο της ομάδας εμπειρογνωμόνων Moving Picture, το MPEG είναι μια από τις πιο ευρέως χρησιμοποιούμενες μορφές και η μορφή επέκτασής του είναι .mpg ή .mpeg Θέλετε να μετατρέψετε το αρχείο DAT σε MPEG; Συνέχισε να διαβάζεις.\nΚαλύτερος δωρεάν μετατροπέας DAT σε MPEG για αλλαγή DAT σε MPEG / MPG\nΤο καλύτερο Δωρεάν DAT σε MPEG Converter συνιστάται εδώ. Πρώτα, κατεβάστε και εγκαταστήστε αυτόν τον τέλειο μετατροπέα VOB στον υπολογιστή σας.\n1 βήμα Εγκαταστήστε και εκκινήστε το Free DAT to MPEG Converter σε Windows PC ή Mac.\n2 βήμα Κάντε κλικ στο κουμπί "Προσθήκη αρχείου" για να ανεβάσετε το αρχείο DAT. Μπορείτε να ανεβάσετε διάφορα αρχεία DAT.\n3 βήμα Κάντε κλικ στην επιλογή της μορφής εξόδου και επιλέξτε τη μορφή MPG.\n4 βήμα Κάντε κλικ στο κουμπί "Μετατροπή" και ξεκινήστε τη μετατροπή DAT σε MPEG.\nΥποστηρίζοντας διάφορες μορφές βίντεο και ήχου, αυτό το χρήσιμο πρόγραμμα μετατροπής βίντεο μπορεί να είναι η τέλεια επιλογή σας όσον αφορά όχι μόνο DAT σε MPEG, αλλά και DAT στο 3GP, FLV σε MOV, M4A έως FLAC και ούτω καθεξής.\nΕπαγγελματικός μετατροπέας DAT σε MPEG που ίσως θέλετε να γνωρίζετε\nComprehensive Converter: Όχι μόνο υποστηρίζει τη μετατροπή αρχείου DAT σε αρχείο MPEG, αλλά και DAT σε MP4, AVI σε WMA, MOV σε AVI, AVI σε MP3 και ούτω καθεξής.\nΣυχνές ερωτήσεις για τη μετατροπή DAT σε MPEG\nΤο MP4 είναι μια μορφή κοντέινερ που μπορεί να αποθηκεύσει ακίνητη εικόνα, υπότιτλους, βίντεο και ήχο, ενώ το MPEG σημαίνει αλγόριθμο κωδικοποίησης βίντεο. Το MP4 είναι η πιο ευρέως χρησιμοποιούμενη μορφή βίντεο. Εάν θέλετε να δημιουργήσετε αντίγραφα ασφαλείας βίντεο σε DVD / CD, μπορεί να χρειαστείτε μορφή MPEG.\nΠώς μπορώ να μετατρέψω ένα αρχείο DAT σε MP4;\nΕκτελέστε το Aiseesoft Video Converter Ultimate στον υπολογιστή σας. Κάντε κλικ στο κουμπί Προσθήκη αρχείων για να φορτώσετε το αρχείο DAT. Στη συνέχεια, κάντε κλικ στο Μετατροπή όλων σε αναπτυσσόμενο κουμπί για να επιλέξετε MP4 ως μορφή εξόδου. Τέλος, κάντε κλικ στο κουμπί Μετατροπή όλων για να ξεκινήσετε μετατρέψτε ένα αρχείο DAT σε MP4.\nΣε αυτό το άρθρο, σας δείχνουμε κυρίως δύο τρόπους για τον τρόπο δωρεάν μετατροπής DAT σε MPEG. Καλύτερα από το διαδικτυακό μετατροπέα DAT σε MPEG, το Free DAT to MPEG Converter θα είναι το καλύτερο εργαλείο βίντεο όταν θέλετε να μετατρέψετε μορφή βίντεο ή ήχου.\n29 Μαΐου 2020 15:12 / Ενημερώθηκε από Τζένη Ράιαν προς την Μετατροπέας βίντεο\nΠώς να μετατρέψετε VOB σε AVI\n7 αποτελεσματικοί τρόποι μετατροπής MXF σε βίντεο MPEG\nΜπερδεμένος για το πώς να μετατρέψετε το MXF σε MPEG Video; Μπορείτε να διαβάσετε αυτό το άρθρο και να πάρετε τους 7 αποτελεσματικούς τρόπους για να ολοκληρώσετε αυτή τη μετατροπή.\nΘέλετε να μετατρέψετε MPEG4 σε DVD; Μπορείτε να δοκιμάσετε αυτό το ισχυρό MPEG4 σε DVD Burner, το οποίο έχει σχεδιαστεί για τη μετατροπή και εγγραφή αρχείων MPEG-4 σε DVD. Δωρεάν λήψη και δοκιμάστε.


NM Grille & Bar, Las Cruces - Κριτικές εστιατορίων - TripAdvisor\nΑναζήτηση Ηνωμένες Πολιτείες›Νέο Μεξικό›Las Cruces›Εστιατόρια σε Las Cruces›NM Grille & Bar\nΝο 213 από 285 στην κατηγορία Εστιατόρια για: Las Cruces €€ - €€€\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών 180 Avenida de Mesilla, Meson de Mesilla, Las Cruces, NM 88005-3136 Όνομα/διεύθυνση στην τοπική γλώσσα NM Grille & Bar\n180 Avenida de Mesilla, Meson de Mesilla, Las Cruces, NM 88005-3136 49 κριτικές | Με κατάταξη στο Νο 234 από 376 Δείτε παρακάτω το όνομα και τη διεύθυνση αυτής της επιχείρησης στην τοπική γλώσσα – θα σας βοηθήσουν όσο είστε εκεί (Las Cruces)\nΤοπική ονομασία NM Grille & Bar\nΤοπική διεύθυνση 180 Avenida de Mesilla, Meson de Mesilla, 88005-3136\nΟδηγίες Εκτύπωση +1 575-652-4953\nΑπαλοιφή όλων NM Grille & Bar: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… NM Grille & Bar: Οι ταξιδιώτες που ενδιαφέρθηκαν γι' αυτό το μέρος είδαν επίσης\nLas Cruces, Νέο Μεξικό Peppers On The Plaza\nNM Grille & Bar: Έχετε πάει; Μοιραστείτε τις εμπειρίες σας! Γράψτε μια κριτική\n180 Avenida de Mesilla, Meson de Mesilla, Las Cruces, NM 88005-3136 Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (NM Grille & Bar) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: NM Grille & Bar Κοντινά αξιοθέατα με τη μεγαλύτερη βαθμολογία 229 Κριτικές Farmers & Crafts Market of Las Cruces\n15 Κριτικές Las Cruces Railroad Museum\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 19 Κριτικές Bosa Donuts & Burritos\n5 Κριτικές Green Door Bake Shop\n8 Κριτικές Pueblo Cafe


Θήκη Tablet ΥENKEE Universal Sleeve - ΓΕΡΜΑΝΟΣ\nΘήκη Tablet ΥENKEE Universal Sleeve\nΘήκη Tablet ΥENKEE Universal Sleeve 8" Γκρι\nH Sleeve θήκη της Yankee για τα Tablets με διαστάσεις 7' έρχεται με το πρωτοποριακό της στυλ και το δυναμικό design. Έχεις έτσι καθημερινή προστασία από την φθορά που μπορεί να προκαλέσουν γρατσουνιές ή χτυπήματα. Ιδιαιτέρως πρακτικής, σου δίνει τη δυνατότητα να την κρατήσεις ή να την πάρεις μαζί σου σε μία τσάντα ή σε μία αποσκευή. Το εύχρηστο του χαρακτήρα της σου λύνει τα χέρια, προκειμένου να τη μεταφέρεις παντού και να έχεις απόλυτη ευελιξία πάνω στο ζήτημα της χρήσης της. Η πρακτικότητα άλλωστε είναι κεφαλαιώδους σημασία ζήτημα για τους σχεδιαστές της Yankee και πάνω σε αυτό το κριτήριο έχεις μία εξαιρετική επιλογή για το Tablet σου.\nΘήκη LG X Screen Snap On\nΘήκη HAMA Stripes Portfolio για tablets μέχρι 10.1"\nΘήκη CL για Tablet έως 8''


ΠΕΡΙΦΕΡΕΙΑ ΑΝ. ΜΑΚΕΔΟΝΙΑΣ & ΘΡΑΚΗΣ - Δ/νση Τεχνικών Έργων ΠΕ Έβρου\nΔιεύθυνση Τεχνικών Έργων ΠΕ Έβρου\nΓράφτηκε από τον/την evros. Posted in Διεύθυνση Τεχνικών Έργων\nΗ Διεύθυνση Τεχνικών Έργων της Περιφερειακής Ενότητας Έβρου έχει ως αποστολή τη μελέτη, εκτέλεση, επίβλεψη, παραλαβή και συντήρηση των πάσης φύσεως τεχνικών έργων που εκτελούνται στην περιοχή ευθύνης της περιφερειακής ενότητας.\nΣτη Διεύθυνση Τεχνικών Έργων της Περιφερειακής Ενότητας Έβρου υπάγονται τα ακόλουθα τμήματα:\nΟι αρμοδιότητες Διεύθυνση Τεχνικών Έργων της Περιφερειακής Ενότητας Έβρου κατανέμονται στα υπαγόμενα σ' αυτές τμήματα, ως εξής:\nα. Στο Τμήμα Συγκοινωνιακών Έργων υπάγονται ιδίως οι αρμοδιότητες που ανάγονται στη μελέτη και την εκτέλεση των έργων οδοποιίας, καθώς και στη διαχείριση και συντήρηση οχημάτων και μηχανημάτων έργων που κατ' αρμοδιότητα ανήκουν στην Περιφέρεια και ασκούνται σε επίπεδο περιφερειακής ενότητας.\nβ. Στο Τμήμα Εργαστηρίων υπάγονται ιδίως οι αρμοδιότητες που ανάγονται στον έλεγχο τήρησης εφαρμογής των προδιαγραφών και κανονισμών που αφορούν τα υλικά και τους τρόπους κατασκευής των δημοσίων έργων που κατ' αρμοδιότητα ανήκουν στην Περιφέρεια και ασκούνται σε επίπεδο περιφερειακής ενότητας.\nγ. Στο Τμήμα Δομών Περιβάλλοντος υπάγονται ιδίως οι αρμοδιότητες που ανάγονται στην εκτέλεση και μελέτη εγγειοβελτιωτικών έργων, έργων περιβάλλοντος και υδραυλικών έργων, καθώς και στην κατασκευή και συντήρηση κτιριακών και λοιπών αρχιτεκτονικών έργων που κατά αρμοδιότητα ανήκουν στην Περιφέρεια και ασκούνται στο επίπεδο περιφερειακής ενότητας, καθώς και στην άσκηση εποπτείας επί των Γενικών Οργανισμών Εγγείων Βελτιώσεων.\nΔιευθυντής: Απόστολος Ψαρράς\nΤαχυδρομική Διεύθυνση: Ι. Δραγούμη 1, 68100 Αλεξανδρούπολη\nΤηλέφωνο: 25513 55832\nΦαξ: 25510 23376


ΟΧΙ Χ.Υ.Τ.Υ. ΣΤΗΝ ΒΕΡΓΙΝΑ!\nΑΝΑΚΟΙΝΩΣΗ 210 / 3.12.2008\nΚυριολεκτικά εμβρόντητοι πληροφορηθήκαμε για την έγκριση χθες, Τρίτη 2 Δεκεμβρίου, από το Κεντρικό Αρχαιολογικό Συμβούλιο (Κ.Α.Σ.), της δημιουργίας και λειτουργίας χώρου απόθεσης αποβλήτων και ταφής απορριμάτων και υπολειμμάτων σε απόσταση μόλις 1.500 μέτρων από τα όρια του αρχαιολογικού χώρου της Βεργίνας, ικανοποιώντας αίτημα του Συνδέσμου Διαχείρισης Απορριμμάτων των Δήμων και Κοινοτήτων της Ημαθίας, παρά την αντίθετη γνώμη του προϊσταμένου της αρμόδιας ΛΔ Εφορείας Αρχαιοτήτων και την καταγγελία 2 εκπροσώπων του ΤΕΕ Ημαθίας πως πρόκειται για συμφωνία των δύο μεγάλων κομμάτων με στόχο το οικονομικό όφελος των 100.000.000 ευρώ του όλου έργου.\nΑυτή η νέα παράλογη απόφαση, που μάλιστα αγνόησε επιδεικτικά την αντίδραση του Συλλόγου των Αρχαιολόγων, όπως και αρκετές παλαιότερες (λ.χ. για σάρωμα αρχαιοτήτων που εμπόδιζαν εργολάβους σε «έργα» ή «ανεγέρσεις» τους) καταδεικνύει όσο ποτέ άλλοτε ότι απαιτείται πλέον η ΑΝΤΙΚΑΤΑΣΤΑΣΗ του λεγόμενου Κ.Α.Σ. από ένα διαφορετικό όργανο προστασίας των αρχαιοτήτων της χώρας μας. Στο όργανο αυτό πρέπει να συμμετέχουν όχι αδιάφοροι κατά τίτλον «ειδικοί», αλλά έργω σεβαστικές προς την αρχαία πολιτιστική κληρονομιά προσωπικότητες, ικανές να αποτιμούν περισσότερο την ιερότητα των τόπων και συμβόλων των πραγματικών Ελλήνων της αρχαιότητας από τις επιχειρηματικές ή απορριματοδιαχειριστικές ανάγκες των νεοελλήνων.\nΗ ανάγκη για αυτή την αντικατάσταση είναι πλέον κατεπείγουσα και το ίδιο το Κ.Α.Σ. ενισχύει αυτή την εικόνα με τα πεπραγμένα του, σύμφωνα με τα οποία όλη και όλη η προστασία που είναι διετεθεμένο να παράσχει στις αρχαιότητες του τόπου μας εξαντλείται μάλλον στην γνωστή παράλογη απαγόρευση πρόσβασης σε όσους θέλουν εμπράκτως να τιμήσουν εντός αυτών τα νομιζόμενα των Ελλήνων.